**Projektas**

**LIETUVOS RESPUBLIKOS ŪKIO MINISTRAS**

**ĮSAKYMAS**

dėl lietuvos respublikos ūkio ministro 2016 m. spalio 7 d. įsakymo   
nr. 4-611 „dėl 2014–2020 metų europos sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ priemonės   
NR. 09.4.3-IVG-T-813 „KOMPETENCIJŲ VAUČERIS“ projektų finansavimo sąlygų aprašo patvirtinimo“ pakeitimo

2017 m. birželio d. Nr. 4-

Vilnius

Vadovaudamasis Projektų administravimo ir finansavimo taisyklių, patvirtintų Lietuvos Respublikos finansų ministro 2014 m. spalio 8 d. įsakymu Nr. 1K-316 „Dėl Projektų administravimo ir finansavimo taisyklių patvirtinimo“, 89 punktu,

p a k e i č i u 2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ priemonės   
NR. 09.4.3-IVG-T-813 „Kompetencijų vaučeris“ projektų finansavimo sąlygų aprašą, patvirtintą Lietuvos Respublikos ūkio ministro 2016 m. spalio 7 d. įsakymu Nr. 4-611 „Dėl 2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ priemonės Nr. 09.4.3-IVG-T-813 „Kompetencijų vaučeris“ projektų finansavimo sąlygų aprašo patvirtinimo“:

1. Pakeičiu 2.3 papunktį ir jį išdėstau taip:

„2.7. 2013 m. gruodžio 18 d. Komisijos reglamentą (ES) Nr. 1407/2013 dėl Sutarties dėl Europos Sąjungos veikimo 107 ir 108 straipsnių taikymo *de minimis* pagalbai (OL 2013 L 352, p. 1) (toliau – *de minimis* reglamentas).“

2. Pakeičiu 4.6 papunktį ir jį išdėstau taip:

„4.6. **Kompensacijos laikotarpis** – 12 mėnesių nepertraukiamas laikotarpis, skaičiuojamas nuo dotacijos sutarties įsigaliojimo ir sprendimo dėl projektui nustatyto finansavimo dydžio priėmimo datos, kurio metu projekto vykdytojo darbuotojai gali mokytis. Pasibaigus kompensacijos laikotarpiui pagal galiojančią dotacijos sutartį, projekto vykdytojas gali kreiptis į INVEGĄ dėl naujo projekto.“

3. Pakeičiu 8 punktą ir jį išdėstau taip:

„8. Pagal Aprašą projektams įgyvendinti numatoma skirti iki 30 000 000 Eur (trisdešimt milijonų eurų) Europos Sąjungos (toliau – ES) struktūrinių fondų (Europos socialinio fondo) lėšų. Pagal Aprašą numatoma skelbti tris kvietimus teikti paraiškas: pagal pirmąjį kvietimą teikti paraiškas numatoma skirti iki 10 000 000 Eur (dešimt milijonų eurų), pagal antrąjį – iki 10 000 000 Eur (dešimt milijonų eurų), pagal trečiąjį – iki 10 000 000 Eur (dešimt milijonų eurų). Jeigu paskelbus kvietimą pagal teigiamai įvertintas paraiškas prašoma skirti finansavimo lėšų suma yra didesnė negu kvietimui skirta lėšų suma, INVEGA gali teikti pasiūlymą Ministerijai dėl kvietime numatytos kvietimo finansavimo sumos padidinimo. Ministerijai pritarus kvietimo suma gali būti padidinta, neviršijant Priemonių įgyvendinimo plane nurodytos Priemonei skirtos lėšų sumos ir nepažeidžiant teisėtų pareiškėjų lūkesčių.“

4. Pakeičiu 12 punktą ir jį išdėstau taip:

„12. Pagal Apraše nurodytą remiamą veiklą pirmąjį kvietimą teikti paraiškas numatoma paskelbti 2017 m. I ketvirtį, antrąjį – 2018 m. I ketvirtį, trečiąjį – 2019 m. I ketvirtį.“

5. Papildau 141 punktu:

„141. Finansavimas gali būti skiriamas pareiškėjams visose srityse, išskyrus *de minimis* reglamento 1 straipsnio 1 dalyje nustatytus atvejus.“

6. Pakeičiu 23 punktą ir jį išdėstau taip:

„23. Pagal Aprašą finansavimas yra *de minimis* pagalba. Aprašas nustato *de minimis* pagalbos teikimo sąlygas, kurios atitinka *de minimis* reglamento nuostatas ir yra suderinamos su bendrąja rinka. Jei pagalbą numatoma mokėti dalimis, *de minimis* pagalbos dydis diskontuojamas vadovaujantis *de minimis* reglamento 3 straipsnio 6 dalimi.“

7. Papildau 231 punktu:

„231. INVEGA paraiškos vertinimo metu patikrina pareiškėjo teisę gauti bendrą vienai įmonei suteikiamą *de minimis* pagalbą. INVEGA turi patikrinti visas susijusias įmones, nurodytas pateiktoje „Vienos įmonės“ deklaracijoje pagal Ministerijos parengtą ir interneto svetainėse http://www.esinvesticijos.lt/lt/dokumentai/vienos-imones-deklaracijos-pagal-komisijos-reglamenta-es-nr-1407-2013 ir http://www.ukmin.lt/web/lt/es\_parama/2014\_2020/kvietimai paskelbtą rekomenduojamą formą, taip pat Suteiktos valstybės pagalbos ir nereikšmingos (*de minimis*) pagalbos registre (toliau – Registras), kurio nuostatai patvirtinti Lietuvos Respublikos Vyriausybės 2005 m. sausio 19 d. nutarimu Nr. 35 „Dėl Suteiktos valstybės pagalbos ir nereikšmingos (*de minimis*) pagalbos registro nuostatų patvirtinimo“, patikrinti, ar teikiama pagalba neviršys leidžiamo *de minimis* pagalbos dydžio, kaip nustatyta *de minimis* reglamento 3 straipsnyje. INVEGA per 5 darbo dienas nuo dotacijos sutarties įsigaliojimo ir sprendimo dėl projektui nustatyto finansavimo dydžio priėmimo datos registruoja suteiktos *de minimis* pagalbos sumą Registre.“

8. Pakeičiu 24 punktą ir jį išdėstau taip:

„24. Projektas negali būti pradėtas įgyvendinti anksčiau nei iki dotacijos sutarties įsigaliojimo ir sprendimo dėl projektui nustatyto finansavimo dydžio priėmimo datos. Jeigu darbuotojas pradėjo mokytis iki dotacijos sutarties įsigaliojimo datos, visas to darbuotojo mokymas tampa netinkamas ir už tuos mokymus projekto vykdytojui finansavimas neskiriamas.“

9. Pakeičiu 26 punktą ir jį išdėstau taip:

„26. Projekto vykdytojui mokymų išlaidų dalis už konkretų darbuotoją kompensuojama, jei yra įgyvendintos visos šios sąlygos:

26.1. Aprašo nustatyta tvarka yra pasirašyta dotacijos sutartis;

26.2. Aprašo nustatyta tvarka yra pateiktas prašymas dėl konkretaus darbuotojo dalyvavimo projekto veiklose (Aprašo 8 priedas), konkretaus darbuotojo sutikimas dėl asmens duomenų tvarkymo (Aprašo 9 priedas), projekto dalyvio apklausos anketa (Aprašo 10 priedas) ir sprendimas dėl projektui nustatyto finansavimo dydžio yra papildytas dėl konkretaus darbuotojo finansavimo;

26.3. darbuotojas visą mokymosi laikotarpį dirba arba dirbo pas pareiškėją pagal darbo sutartį;

26.4. projekto vykdytojo darbuotoją mokė mokymų teikėjas;

26.5. projekto vykdytojo darbuotojas baigė mokymų programą, kurią vykdė mokymų teikėjas;

26.6. projekto vykdytojas už darbuotojo baigtus mokymus yra sumokėjęs mokymų teikėjui ir turi tai patvirtinančius dokumentus;

26.7. projekto vykdytojas mokymo išlaidų dalies kompensavimo momentu nėra įgijęs bankrutuojančios, bankrutavusios, restruktūrizuojamos, likviduojamos įmonės statuso ir nėra pradėtas ikiteisminis tyrimas dėl ūkinės komercinės veiklos;

26.8. darbuotojo darbo užmokestis ir (ar) mokymų išlaidos pagal tą pačią mokymų programą kompensacijos laikotarpiu nėra ir nebuvo iš dalies ar visiškai kompensuojamas pagal Aprašo 58 punkte išvardytas ir kitas programas ar priemones, pagal kurias teikiamos subsidijos darbo užmokesčiui ir (ar) mokymų išlaidoms iš dalies ar visiškai kompensuoti;

26.9. darbuotojas mokytis pradėjo ne anksčiau kaip nuo dotacijos sutarties įsigaliojimo ir sprendimo dėl projektui nustatyto finansavimo priėmimo dydžio datos ir baigė ne vėliau kaip kompensacijos laikotarpio galiojimo paskutinę dieną.“

10. Pakeičiu 27 punktą ir jį išdėstau taip:

„27. Vienam projekto vykdytojui per 12 mėnesių nuo dotacijos sutarties įsigaliojimo datos didžiausia galima skirti finansavimo lėšų suma yra 4 500 Eur (keturi tūkstančiai penki šimtai eurų).“

11. Pakeičiu 28 punktą ir jį išdėstau taip:

„28. Didžiausia galima projekto finansuojamoji dalis (kiekvienam darbuotojui) sudaro:

28.1. jei pareiškėjas yra labai maža, maža arba vidutinė įmonė – 80 proc. pagal Aprašo 2 priede nurodytą fiksuotąjį įkainį apskaičiuotų mokymų išlaidų. Pareiškėjas privalo prisidėti prie projekto finansavimo ne mažiau nei 30 proc. mokymo išlaidų;

28.2. jei pareiškėjas yra didelė įmonė – 70 proc. pagal Aprašo 2 priede nurodytą fiksuotąjį įkainį apskaičiuotų mokymų išlaidų. Pareiškėjas privalo prisidėti prie projekto finansavimo ne mažiau nei 50 proc. mokymo išlaidų;

28.4. jei pareiškėjo darbuotojas yra neįgalusis, pareiškėjui gali būti papildomai suteikta 10 proc. pagal Aprašo 2 priede nurodytą fiksuotąjį įkainį apskaičiuotų mokymų išlaidų didžiausios finansuojamosios dalies už neįgalųjį darbuotoją su sąlyga, kad tai neviršys 90 proc. pagal Aprašo 2 priede nurodytą fiksuotąjį įkainį apskaičiuotų mokymo išlaidų.

12. Papildau 331 punktu:

„331. *De minimis* pagalba nesumuojama su valstybės pagalba, skiriama toms pačioms tinkamoms finansuoti sąnaudoms, jeigu dėl tokio pagalbos sumavimo būtų viršytas Bendrajame bendrosios išimties reglamente arba Europos Komisijos priimtame sprendime nustatytas didžiausias atitinkamas pagalbos intensyvumas arba kiekvienu atveju atskirai nustatyta pagalbos suma.“

13. Papildau 332 punktu:

„332. *De minimis* pagalbos sumai taikomos ribos, nustatytos *de minimis* reglamento 3 straipsnyje. Viena įmonė apima visas įmones, kaip nurodyta *de minimis* reglamento 2 straipsnio 2 dalyje. Ar yra susijęs su kitais subjektais, pareiškėjas gali pasitikrinti pagal Lietuvos Respublikos konkurencijos tarybos parengtą klausimyną „Ar paramos gavėjas susijęs su kitais subjektais“, kuris paskelbtas Lietuvos Respublikos konkurencijos tarybos interneto svetainėje https://kt.gov.lt/uploads/documents/files/veiklos-sritys/valstybes-pagalba/klausimynai/kaip\_KLAUSIMYNAS\_vienas\_ukio\_subjektas.pdf.

14. Papildau 333 punktu:

„333. Jei projekto vykdytojui per dotacijos sutarties galiojimo laikotarpį faktiškai pervesta mokymų išlaidų kompensacijos suma yra mažesnė nei INVEGOS sprendime dėl projektui nustatyto finansavimo dydžio, projekto vykdytojui suteiktos *de minimis* pagalbos dydis nėra tikslinamas.“

15. Pakeičiu 35 punktą ir jį išdėstau taip:

„35. Pareiškėjas pildo paraišką ir kartu su Aprašo 40 punkte nurodytais priedais teikia ją INVEGAI. Paraiška ir jos priedai, vadovaujantis Projektų taisyklių 351 punktu, gali būti rengiami ir teikiami kaip pasirašyti spausdinti dokumentai arba kaip elektroniniai dokumentai, pasirašyti elektroninio pasirašymo priemonėmis su kvalifikuoto elektroninio parašo sertifikatais arba, esant techninėms galimybėms, užpildyti ir teikiami tiesiogiai interaktyviai („on-line“ režimu) priklausomai nuo to, kokią formą pasirenka pareiškėjas.“

16. Papildau 37.5 papunkčiu:

„37.5. esant techninėms galimybėms, tiesiogiai interaktyviai („on-line“ režimu).“

17. Pakeičiu 40.2 papunktį ir jį išdėstau taip:

„40.2. pažymą apie pareiškėjo atsiskaitomąją sąskaitą (Aprašo 6 priedas arba galima pateikti ir kitokios formos dokumentą su tokiu pačiu turiniu, pvz. atsiskaitomosios sąskaitos sutarties kopiją);“

18. Pakeičiu 40.6 papunktį ir jį išdėstau taip:

„40.6. informaciją dėl įmonių tarpusavio santykių, nurodytų *de minimis* reglamento 2 straipsnio 2 dalyje, reikalingą vienos įmonės, kaip nurodyta *de minimis* reglamente, apimčiai nustatyti (pildoma „Vienos įmonės“ deklaracija pagal Ministerijos parengtą ir interneto svetainėse www.esinvesticijos.lt ir www.ukmin.lt paskelbtą rekomenduojamą formą);“

19. Pakeičiu 40.7 papunktį ir jį išdėstau taip:

„40.7. dotacijos sutartį vienu egzemplioriumi (Aprašo 11 priedas);“

20. Pakeičiu 40.10 papunktį ir jį išdėstau taip:

„40.10. prašymą (-us) dėl bent vieno darbuotojo (-ų) dalyvavimo projekto veiklose (Aprašo 8 priedas), pareiškėjo darbuotojo (-ų) sutikimą dėl asmens duomenų tvarkymo (Aprašo 9 priedas) ir projekto dalyvio (-ų) apklausos anketą (-as) (Aprašo 10 priedas);“

21. Pakeičiu 42 punktą ir jį išdėstau taip:

„42. Projekto vykdytojas, norėdamas apmokyti daugiau darbuotojų, nei nurodė paraiškos pateikimo metu, iki kompensacijos laikotarpio pabaigos turi INVEGAI pateikti atskirus Aprašo 8, 9, 10 priedus (jeigu darbuotojas neįgalus – ir dokumentą, nurodytą Aprašo 40.4 papunktyje) dėl kiekvieno darbuotojo dalyvavimo projekto veiklose. Aprašo 8, 9 ir 10 priedai dėl kiekvieno darbuotojo turi būti pateikti ne vėliau nei iki konkretaus darbuotojo mokymosi pabaigos ir ne vėliau nei iki kompensacijos laikotarpio pabaigos Aprašo 36, 37 ir 38 punktuose nustatyta tvarka.“

22. Pakeičiu 47 punktą ir jį išdėstau taip:

„47. Paraiškos vertinimo metu INVEGA gali paprašyti pareiškėjo pateikti trūkstamą informaciją ir (arba) dokumentus, Projektų taisyklių 118 punkte nustatyta tvarka, išskyrus atvejus, kai trūkstamą informaciją galima patikrinti Lietuvos Respublikos valstybės institucijų viešuose registruose ir informacinėse sistemose. Pareiškėjas privalo pateikti prašomą informaciją ir (arba) dokumentus elektroniniu paštu arba raštu per INVEGOS nustatytą terminą, kuris negali būti trumpesnis kaip 7 (septynios) dienos.“

23. Pakeičiu 49 punktą ir jį išdėstau taip:

„49. Paraiškos yra vertinamos ne ilgiau kaip 30 dienų nuo tinkamai užpildytos paraiškos ir visų joje nurodytų tinkamai užpildytų priedų gavimo (registravimo) INVEGOJE dienos. Jeigu paraiška ir (ar) jos priedai užpildyti tinkamai ir koreguotinų vietų nėra, pareiškėjas nėra apie tai informuojamas, o paraiška pradedama vertinti. Netinkamai ar ne iki galo užpildyta paraiška ir (ar) jos priedai nėra vertinami, o pareiškėjas per 15 dienų nuo paraiškos gavimo (registravimo) INVEGOJE dienos yra informuojamas paraiškoje nurodytu elektroniniu paštu, jam nurodomos koreguotinos paraiškos vietos ir (ar) jos priedai. Pakoreguotą ir tinkamai užpildytą paraišką ir (ar) jos priedus pareiškėjas teikia pakartotinai per INVEGOS pranešime nurodytą terminą arba pateikia trūkstamą informaciją elektroniniu paštu arba raštu, kaip nurodyta 47 punkte.“

24. Pakeičiu 51 punktą ir jį išdėstau taip:

„51. Paraiška atmetama dėl priežasčių, nustatytų Apraše ir Projektų taisyklių III skyriaus keturioliktajame ir penkioliktajame skirsniuose, juose nustatyta tvarka. Apie paraiškos atmetimą pareiškėjas informuojamas išsiunčiant sprendimą dėl paraiškos atmetimo, pasirašytą kvalifikuotu elektroniniu parašu, paraiškoje nurodytu elektroninio pašto adresu per 3 darbo dienas nuo sprendimo dėl paraiškos atmetimo priėmimo dienos. Paraiškos, pateiktos pasibaigus paraiškų pateikimo terminui ar sustabdžius paraiškų priėmimą, kaip nustatyta Aprašo 17 punkte, registruojamos, tačiau nevertinamos ir jokie tolesni veiksmai nėra atliekami. Jei paraiškų teikimas būtų atnaujintas, paraiškų teikimo sustabdymo metu gautos paraiškos būtų vertinamos pagal paraiškų registravimo INVEGOJE eilę.“

25. Pakeičiu 53 punktą ir jį išdėstau taip:

„53. Kiekvieną kartą, baigusi paraiškos vertinimą, INVEGA su atrinktu pareiškėju sudaro dotacijos sutartį (pagal Aprašo 11 priede pateiktą formą ir pateiktą kartu su paraiška) per 5 dienas nuo teigiamo paraiškos įvertinimo pagal Aprašo 1 priedą ir išsiunčia ją projekto vykdytojui paraiškoje nurodytu elektroninio pašto adresu, kvalifikuotu elektroniniu parašu INVEGOS pasirašytą dotacijos sutarties egzempliorių kartu su sprendimu dėl projektui nustatyto finansavimo dydžio:

53.1. kai yra gautas pareiškėjo pasirašytas popierinis dotacijos sutarties egzempliorius, sudarant dotacijos sutartį apsikeičiama sutarties egzemplioriais – projekto vykdytojo pasirašyta dotacijos sutartis lieka INVEGAI, o projekto vykdytojui išsiunčiamas INVEGOS kvalifikuotu elektroniniu parašu pasirašytas dotacijos sutarties egzempliorius;

53.2. kai yra gauta pareiškėjo kvalifikuotu elektroniniu parašu pasirašyta sutartis, dotacijos sutartis sudaroma vienu egzemplioriumi – INVEGA kvalifikuotu elektroniniu parašu pasirašo ir projekto vykdytojui išsiunčia abiejų šalių pasirašytą dotacijos sutartį.“

26. Pakeičiu 54 punktą ir jį išdėstau taip:

„54. Per 14 dienų nuo paraiškų vertinimo ir atrankos pabaigos INVEGA ES struktūrinių fondų svetainėje www.esinvesticijos.lt ir interneto svetainėje www.invega.lt paskelbia sąrašą pareiškėjų, kurių projektai nebuvo atrinkti finansuoti.“

27. Pakeičiu 57 punktą ir jį išdėstau taip:

„57. Projekto vykdytojui kompensuojamos mokymo išlaidos už baigtų mokymų, už kuriuos projekto vykdytojas sumokėjo, valandas, kuriose dalyvavo darbuotojas kompensacijos laikotarpiu. Mokymo išlaidos už mokymų valandas, kuriose darbuotojas nedalyvavo (dėl ligos ar kitų priežasčių) projekto vykdytojui nekompensuojamos.“

28. Pakeičiu 60 punktą ir jį išdėstau taip:

„60. Projektui netaikomi investicijų tęstinumo reikalavimai. Projekto vykdytojas neteikia INVEGAI ataskaitos po projekto finansavimo pabaigos, tačiau teikia informaciją apie darbuotojo (projekto dalyvio) pasiektus rezultatus praėjus 28 dienoms po paskutinių mokymų per kompensacijos laikotarpį pabaigos. Projekto finansavimo pabaiga laikoma atlikto paskutinio INVEGOS kompensacijos mokėjimo projekto vykdytojui data. Jeigu paskutinė kompensacijos mokėjimo projekto vykdytojui data yra ankstesnė nei dotacijos sutartyje nustatyto kompensacijos laikotarpio pabaigos data, projekto finansavimo pabaiga laikoma dotacijos sutartyje nustatyta kompensacijos laikotarpio pabaigos data.“

29. Pakeičiu 1 priedo 4.5.1 papunktį ir jį išdėstau taip:

|  |  |  |  |
| --- | --- | --- | --- |
| 4.5.1. teikiamas finansavimas neviršija nustatytų *de minimis* pagalbos ribų ir atitinka reikalavimus, taikomus *de minimis* pagalbai; | Projektui teikiamas finansavimas turi neviršyti nustatytų *de minimis* pagalbos ribų ir atitikti reikalavimus, taikomus *de minimis* pagalbai, kurie yra nustatyti Aprašo 141, 23, 331 ir 332 punktuose.  Vertinant atitiktį šiam vertinimo aspektui, pildomas Aprašo 3 priedas.  Informacijos šaltiniai: paraiška, Suteiktos valstybės pagalbos ir nereikšmingos (*de minimis*) pagalbos registras, kurio nuostatai patvirtinti Lietuvos Respublikos Vyriausybės 2005 m. sausio 19 d. nutarimu Nr. 35 „Dėl Suteiktos valstybės pagalbos ir nereikšmingos (*de minimis*) pagalbos registro nuostatų patvirtinimo“ (toliau – Registras), dokumentai, nurodyti Aprašo 40.6 papunktyje. |  |  |

30. Pakeičiu 1 priedo 4.5.2 papunktį ir jį išdėstau taip:

|  |  |  |  |
| --- | --- | --- | --- |
| 4.5.2. projektas finansuojamas pagal suderintą valstybės pagalbos schemą ar Europos Komisijos sprendimą arba pagal bendrąjį bendrosios išimties reglamentą, laikantis juose nustatytų reikalavimų; | Netaikoma. |  |  |

31. Pakeičiu 1 priedo 5.4.1 papunktį ir jį išdėstau taip:

|  |  |  |  |
| --- | --- | --- | --- |
| 5.4.1. pareiškėjui ir partneriui (-iams), kurie yra juridiniai asmenys, nėra iškelta byla dėl bankroto arba restruktūrizavimo, nėra pradėtas ikiteisminis tyrimas dėl ūkinės ir (arba) ekonominės veiklos arba jis (jie) nėra likviduojamas (-i), nėra priimtas kreditorių susirinkimo nutarimas bankroto procedūras vykdyti ne teismo tvarka (ši nuostata netaikoma biudžetinėms įstaigoms) / pareiškėjui ir partneriui (-iams), kurie yra fiziniai asmenys, nėra iškelta byla dėl bankroto, nėra pradėtas ikiteisminis tyrimas dėl ūkinės ir (arba) ekonominės veiklos; | Informacijos šaltiniai: paraiška, Audito, apskaitos, turto vertinimo ir nemokumo valdymo tarnybos prie Lietuvos Respublikos finansų ministerijos duomenys. |  |  |

32. Pakeičiu 2 priedo 10 punktą ir jį išdėstau taip:

„10. Vieno darbuotojo mokymo tinkamų finansuoti projekto išlaidų kompensuojama dalis yra nustatoma dauginant FĮ, nurodytą Sprendime, iš darbuotojo mokymosi valandų skaičiaus ir pareiškėjui taikomos didžiausios galimos projekto finansuojamosios dalies, nurodytos Sprendime. Pavyzdžiui: projekto vykdytojui, kuris yra labai maža, maža ar vidutinė įmonė, sumokėjus už projekto vykdytojo darbuotojo baigtus 25 valandų trukmės mokymus, kurių metu darbuotojas mokėsi 20 valandų (nes nedalyvavo mokymuose 5 valandas), projekto vykdytojui bus kompensuojama X Eur (FĮ Eur x 20 val. x 80 proc.) mokymo išlaidų Aprašo 33 punkte nustatyta tvarka; projekto vykdytojui, kuris yra didelė įmonė, sumokėjus už projekto vykdytojo neįgalaus darbuotojo baigtus 20 valandų trukmės mokymus, kurių metu neįgalus darbuotojas mokėsi 20 valandų, projekto vykdytojui bus kompensuojama X Eur (FĮ Eur x 20 val. x (70+10) proc.) mokymo išlaidų Aprašo 33 punkte nustatyta tvarka; projekto vykdytojui, kuris yra didelė įmonė, sumokėjus už projekto vykdytojo darbuotojo baigtus 22 valandų trukmės mokymus, kurių metu darbuotojas mokėsi 20 valandų (nes nedalyvavo mokymuose 2 valandas), projekto vykdytojui bus kompensuojama X Eur (FĮ Eur x 20 val. x 70 proc.) mokymo išlaidų Aprašo 33 punkte nustatyta tvarka.“

33. Pakeičiu 3 priedą ir jį išdėstau nauja redakcija (pridedama).

34. Pripažįstu netekusi galios 5 priedą.

35. Pripažįstu netekusi galios 7 priedą.

36. Pakeičiu 8 priedą ir jį išdėstau nauja redakcija (pridedama).

37. Pakeičiu 10 priedą ir jį išdėstau nauja redakcija (pridedama).

38. Pakeičiu 11 priedą ir jį išdėstau nauja redakcija (pridedama).

|  |
| --- |
| Ūkio ministras |

Parengė

Ūkio ministerijos Europos Sąjungos paramos

koordinavimo departamento

Struktūrinės paramos politikos skyriaus

vyriausiasis specialistas

Martynas Dausinas

2017-06-

2014–2020 metų Europos Sąjungos fondų investicijų veiksmų programos

9 prioriteto „Visuomenės švietimas ir žmogiškųjų išteklių potencialo didinimas“ priemonės   
Nr. 09.4.3-IVG-T-813 „Kompetencijų vaučeris“

projektų finansavimo sąlygų aprašo

3 priedas

**PROJEKTŲ ATITIKTIES *de minimis* PAGALBOS TAISYKLĖMS Patikros lapas**

|  |
| --- |
| **1. Finansavimo teisinis pagrindas** |
| 2013 m. gruodžio 18 d. Komisijos reglamentas (ES) Nr. 1407/2013 dėl Sutarties dėl Europos Sąjungos veikimo 107 ir 108 straipsnių taikymo *de minimis* pagalbai (OL 2013 L 352, p. 1) (toliau – *de minimis* reglamentas) |

|  |  |
| --- | --- |
| **2. Duomenys apie paraišką/projektą** | |
| **Paraiškos/projekto numeris** |  |
| **Pareiškėjo/projekto vykdytojo pavadinimas** |  |
| **Projekto pavadinimas** |  |

|  |  |  |  |  |  |
| --- | --- | --- | --- | --- | --- |
| **3. Paraiškos/projekto/finansuojamų galutinio naudos gavėjo veiklų patikra dėl atitikties *de minimis* reglamentui** | | | | | |
| **Eil.**  **Nr.** | **Klausimai** | **Rezultatas** | | | **Pastabos** |
| **Taip** | **Ne** | **Netaikoma** |
| 3.1. | Ar pareiškėjas/projekto vykdytojas vykdo veiklą žuvininkystės ir akvakultūros sektoriuje, kuriam taikomas 1999 m. gruodžio 17 d. Tarybos reglamentas (EB) Nr. 104/2000 dėl bendro žuvininkystės ir akvakultūros produktų rinkų organizavimo (OL 2000 L 17, p. 22)? |  |  |  |  |
| 3.2. | Ar pareiškėjas/projekto vykdytojas vykdo pirminės žemės ūkio produktų gamybos veiklą? |  |  |  |  |
| 3.3. | Ar pareiškėjas/projekto vykdytojas veikia žemės ūkio produktų perdirbimo ir prekybos sektoriuje, kai pagalbos dydis nustatomas pagal iš pirminių gamintojų įsigytų arba atitinkamų įmonių rinkai pateiktų produktų kainą arba kiekį? |  |  |  |  |
| 3.4. | Ar pareiškėjas/projekto vykdytojas veikia žemės ūkio produktų perdirbimo ir prekybos sektoriuje, kai pagalba priklauso nuo to, ar bus iš dalies arba visa perduota pirminiams gamintojams? |  |  |  |  |
| 3.5. | Ar pareiškėjas/projekto vykdytojas vykdo su eksportu susijusią veiklą trečiosiose šalyse arba Europos Sąjungos valstybėse narėse (t. y. veikla tiesiogiai susijusi su eksportuojamais kiekiais, platinimo tinklo kūrimu bei veikla, arba kitomis einamosiomis išlaidomis, susijusiomis su eksporto veikla)? |  |  |  |  |
| 3.6. | Ar pareiškėjui/projekto vykdytojui teikiama pagalba priklauso nuo to, ar daugiau vartojama vietinių nei importuotų prekių? |  |  |  |  |
| 3.7. | Jei pareiškėjas/projekto vykdytojas vykdo veiklą šio priedo 3.1–3.4 papunkčiuose nurodytuose sektoriuose, tačiau kartu bent viename sektoriuje, kuriam taikomas *de minimis* reglamentas, ir pastarajam sektoriui pagalba teikiama, ar užtikrinama, kad tinkamomis priemonėmis, kaip antai atskiriant veiklos sritis ar sąnaudas, kad veiklai tuose sektoriuose, kuriems *de minimis* reglamentas netaikomas, nebūtų teikiama *de minimis* pagalba, kuri teikiama pagal *de minimis* reglamentą? *(Jei taikoma.)* |  |  |  |  |
| 3.8. | Ar pagalba yra (bus) naudojama krovinių vežimo keliais transporto priemonėms įsigyti? |  |  |  |  |
| 3.9. | Ar bendra vienai įmonei, kaip ji apibrėžta *de minimis* reglamente, suteikta *de minimis* pagalbos suma Lietuvoje Respublikoje neviršija (ar konkrečiu atveju viršys suteikus *de minimis* pagalbą) 200 000 Eur (dviejų šimtų tūkstančių eurų) per bet kurį trejų finansinių metų laikotarpį? |  |  |  |  |
| 3.10. | Jei įmonė (pareiškėjas/projekto vykdytojas) vykdo krovinių vežimo keliais veiklą samdos pagrindais arba už atlygį ir taip pat kitą veiklą, kuriai taikoma 200 000 Eur (dviejų šimtų tūkstančių eurų) viršutinė riba, ar užtikrinama, kad pagalba krovinių vežimo keliais veiklai neviršytų 100 000 Eur (šimto tūkstančio eurų) ir kad *de minimis* pagalba nebūtų naudojama krovinių vežimo keliais transporto priemonėms įsigyti? *(Jei taikoma.)* |  |  |  |  |
| 3.11. | Jei dvi įmonės susijungė arba viena įsigijo kitą ar apskaičiuojant, ar nauja *de minimis* pagalba naujajai arba įsigyjančiajai įmonei viršija atitinkamą viršutinę ribą, atsižvelgta į visą ankstesnę *de minimis* pagalbą, suteiktą bet kuriai iš susijungiančių įmonių? *(Jei taikoma.)* |  |  |  |  |
| 3.12. | Jei viena įmonė suskaidyta į dvi ar daugiau atskirų įmonių, ar iki suskaidymo suteikta *de minimis* pagalba priskiriama įmonei, kuri ja pasinaudojo? Jei toks priskyrimas neįmanomas, ar *de minimis* pagalba proporcingai paskirstoma remiantis naujųjų įmonių nuosavo kapitalo balansine verte suskaidymo įsigaliojimo dieną? |  |  |  |  |
| 3.13. | Ar teikiamo finansavimo bendrasis subsidijos ekvivalentas apskaičiuotas tinkamai, teikiama *de minimis* pagalba yra skaidri? (*de minimis* reglamento 4 straipsnis) |  |  |  | *(Nurodyti de* *minimis reglamento 4 straipsnio dalį, pagal kurią teikiama de* *minimis pagalba laikoma skaidria.)* |
| 3.14. | Ar *de minimis* pagalba sumuojama pagal *de minimis* reglamento 5 straipsnio reikalavimus? |  |  |  |  |
| 3.15. | Ar teikiama *de minimis* pagalba patenka į *de minimis* reglamento galiojimo laikotarpį? |  |  |  |  |

|  |  |  |  |
| --- | --- | --- | --- |
| **4. Finansavimo atitikties *de minimis* reglamentui vertinimas** | | | |
| Ar teikiamas finansavimas atitinka *de minimis* reglamentą? |  |  |  |

|  |  |  |
| --- | --- | --- |
| *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*  *(vertintojas)* | *\_\_\_\_\_\_\_\_\_\_\_\_*  *(parašas)* | *\_\_\_\_\_\_\_\_\_\_\_\_*  *(data)* |
| **Patikros peržiūra:**  □ Išvadai pritarti  □ Išvadai nepritarti  *Pastabos:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_* | | |
| *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*  *(vadovas)* | *\_\_\_\_\_\_\_\_\_\_\_\_*  *(parašas )* | *\_\_\_\_\_\_\_\_\_\_\_\_*  *(data)* |

\_\_\_\_\_\_\_\_\_\_\_\_\_\_\_\_\_\_\_\_

2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ priemonės Nr. 09.4.3-IVG-T-813 „Kompetencijų vaučeris“ projektų finansavimo sąlygų aprašo

4 priedas

**(Paraiškos finansuoti iš Europos Sąjungos struktūrinių fondų lėšų bendrai finansuojamą projektą forma**)

****

**PARAIŠKA**

**FINANSUOTI IŠ EUROPOS SĄJUNGOS STRUKTŪRINIŲ FONDŲ LĖŠŲ BENDRAI FINANSUOJAMĄ PROJEKTĄ**

\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_

(pildymo data) (patikslinimo data)

\_\_\_\_\_\_\_\_\_\_\_\_

(pildymo vieta)

**1. DUOMENYS APIE PARAIŠKĄ**

|  |  |
| --- | --- |
| **1.1. Veiksmų programos priemonės numeris ir pavadinimas** | **NR. 09.4.3-IVG-T-813 „Kompetencijų vaučeris“** |
| **1.2. Kvietimo teikti paraišką arba patvirtinto sąrašo numeris** | *01* |
| **1.3. Projekto pavadinimas** | *Įmonės darbuotojų mokymasis* |

**2. PAREIŠKĖJO DUOMENYS**

|  |  |
| --- | --- |
| **Pareiškėjo rekvizitai:** | |
| **2.1. Pareiškėjo pavadinimas/vardas, pavardė** | *Nurodomas paraišką teikiančio juridinio asmens, juridinio asmens filialo, atstovybės (toliau – juridinis asmuo) visas pavadinimas (nurodytas Juridinių asmenų registre). Pildoma didžiosiomis ir mažosiomis raidėmis, kaip nurodyta Juridinių asmenų registre (pvz.: UAB „Rangovas“, VĮ „Tinklai“).*  *Galimas simbolių skaičius – 140.*  *Nurodyti privaloma.* |
| **2.2. Pareiškėjo kodas** | *Nurodomas juridinio asmens kodas nurodytas Juridinių asmenų registre.*  *Lietuvos juridinių asmenų nurodomas 7 arba 9 simbolių kodas.*  *Užsienio juridinių asmenų nurodomas nuo 5 iki 15 simbolių kodas.*  🞏 Pareiškėjas yra užsienyje registruotas juridinis asmuo  *Pažymima, jeigu pareiškėjas yra užsienyje registruotas juridinis asmuo. Jeigu pareiškėjas yra Lietuvoje registruotas juridinis asmuo, žymėti nereikia.* |
| **Adresas:** | |
| **2.3. Gatvė** | *Nurodomas pareiškėjo adreso, skirto susirašinėti, gatvės pavadinimas.*  *Galimas simbolių skaičius – 100.*  *Nurodyti privaloma.* |
| **2.4. Namo numeris** | *Nurodomas pareiškėjo adreso, skirto susirašinėti, namo eilės ir buto numeris (jei taikoma).*  *Galimas simbolių skaičius – 10.*  *Nurodyti privaloma.* |
| **2.5. Pašto kodas** | *Nurodomas pareiškėjo adreso, skirto susirašinėti, pašto kodas (pvz., 02134).*  *Galimas simbolių skaičius – 10.*  *Nurodyti privaloma.* |
| **2.6. Miestas / rajonas** | *Nurodomas pareiškėjo adreso, skirto susirašinėti, miesto ar rajono pavadinimas.*  *Galimas simbolių skaičius – 100.*  *Nurodyti privaloma.* |
| **2.7. Šalis** | *Jei pareiškėjas yra užsienyje registruotas juridinis asmuo, nurodomas šalies, kurioje įregistruotas pareiškėjas, pavadinimas.*  *Galimas simbolių skaičius – 100.*  *Jei paraiškos formos 2.2 papunktyje pažymėta, kad pareiškėjas yra užsienyje registruotas juridinis asmuo, nurodyti privaloma.* |
| **2.8. Telefono numeris** | *Nurodomas pareiškėjo telefono numeris.*  *Telefono numeris nurodomas taip: (8 5) 216 2222, (8 6) 111 0977.*  *Galimas simbolių skaičius – 20.*  *Nurodyti privaloma.* |
| **2.9. El. pašto adresas** | *Nurodomas paraišką teikiančio juridinio asmens elektroninio pašto adresas (pvz.:* [*info@rangovas.lt*](mailto:info@rangovas.lt) *arba* [*info@tinklai.lt*](mailto:info@tinklai.lt) *ir pan.).*  *Galimas simbolių skaičius – 50.*  *Nurodyti privaloma.* |
| **Pareiškėjo arba jo įgalioto asmens:** | |
| **2.10. Vardas, pavardė** | *Nurodomas paraišką teikiančios organizacijos vadovo arba pareiškėjo vardu įgalioto asmens vardas ir pavardė.*  *Galimas simbolių skaičius – 70.*  *Nurodyti privaloma.* |
| **2.11. Pareigos** | *Nurodomos paraišką teikiančios organizacijos vadovo arba pareiškėjo vardu paraišką teikti įgalioto asmens pareigos (pvz.: generalinis direktorius; direktorius ir pan.).*  *Galimas simbolių skaičius – 150.*  *Nurodyti privaloma.* |
| **Už paraišką atsakingas asmuo:** | |
| **2.12. Vardas, pavardė** | *Nurodomas už paraišką atsakingo asmens vardas ir pavardė. Už paraišką atsakingas asmuo gali būti ir organizacijos vadovas, jeigu jis tiesiogiai susijęs su projekto rengimu ir galės atsakyti į klausimus, susijusius su projekto rengimu ir teikimu vertinti.*  *Galimas simbolių skaičius – 70.*  *Nurodyti privaloma.* |
| **2.13. Pareigos** | *Nurodomos už paraišką atsakingo asmens pareigos.*  *Galimas simbolių skaičius – 150.*  *Nurodyti privaloma.* |
| **2.14. Telefono numeris** | *Nurodomas už paraišką atsakingo asmens telefono numeris.*  *Telefono numeris nurodomas taip: (8 5) 216 2222, (8 6) 111 0977.*  *Galimas simbolių skaičius – 20.*  *Nurodyti privaloma.* |
| **2.15. El. pašto adresas** | *Nurodomas už paraišką atsakingo asmens vienas elektroninio pašto adresas.*  *Galimas simbolių skaičius – 50.*  *Nurodyti privaloma.* |

**3. INFORMACIJA APIE PARTNERĮ (-IUS)**

|  |  |
| --- | --- |
| **3.1. Ar projektas įgyvendinamas kartu su partneriu (-iais)?** | **🞏 Taip**  **⌧ Ne** |

**4. PROJEKTO VEIKLOS TERITORIJA**

**4.1. Apskritis, savivaldybė, kuriai tenka didžioji dalis projekto lėšų**

|  |  |  |
| --- | --- | --- |
| **Apskritis** | **Savivaldybė** | **Seniūnijų grupė (-s)** |
| *Nurodoma apskritis, kuriai tenka didžioji dalis projekto lėšų (nurodoma apskritis, kurioje registruotas pareiškėjas).*  *Paspaudus apskrities įvedimo lauko dešiniajame šone esančią rodyklę, išsiskleis pasirinkimo sąrašas. Iš sąrašo pasirenkamas apskrities pavadinimas. Jeigu sudėtinga nustatyti apskritį, kuriai tenka didžioji dalis lėšų, ji gali būti nurodoma pagal pareiškėjo veiklos vykdymo adresą.*  *Nurodyti privaloma.* | *Nurodomas savivaldybės, kurioje planuojama vykdyti pagrindines projekto veiklas, pavadinimas (nurodoma savivaldybė, kurioje registruotas pareiškėjas). Turi būti nurodoma tik viena savivaldybė.*  *Jeigu projektas įgyvendinamas keliose savivaldybėse, nurodoma projekto savivaldybė, kuriai tenka didžiausia lėšų ir veiklų dalis. Didžiausia dalis skaičiuojama pagal skiriamų lėšų dydį. Jeigu sudėtinga nustatyti savivaldybę, kuriai tenka didžioji dalis lėšų, ji gali būti nurodoma pagal pareiškėjo veiklos vykdymo adresą.*  *Paspaudus ant apskrities įvedimo lauko, savivaldybės įvedimo lauko dešiniajame šone atsiras rodyklė. Paspaudus ją, išsiskleis pasirinkimo sąrašas. Iš sąrašo pasirenkamas savivaldybės pavadinimas.*  *Parinkus arba pakeitus apskritį ir nenurodžius jai priklausančios savivaldybės, rodomas klaidos pranešimas.*  *Nurodyti privaloma.* | *Jei skiltyje „Savivaldybė“ pasirenkama viena iš šių savivaldybių: Jonavos r. sav., Kauno r. sav., Marijampolės sav., Mažeikių r. sav., Plungės r. sav., Šilutės r. sav., Tauragės r. sav., Telšių r. sav., Utenos r. sav. arba Vilniaus r. sav., tuomet skiltyje „Seniūnija“ pareiškėjas pažymi seniūnijos (-ų), kurioje (-iose) planuoja vykdyti pagrindines projekto veiklas, grupę, o jeigu tokios (-ių) seniūnijos (-ų) pasirinkimų sąraše nėra, iš sąrašo pasirenkama reikšmė „Kita seniūnija“.*  *Nurodyti privaloma, jeigu pasirenkama viena iš nurodytų savivaldybių.* |

**4.2. Kita (-os) savivaldybė (-ės), kuriai (-ioms) tenka dalis projekto lėšų** *(Šis papunktis nežymimas, jei projektas įgyvendinamas vienoje savivaldybėje)*

|  |  |
| --- | --- |
| **Visos savivaldybės** | *Šis punktas žymimas, jei didžioji projekto lėšų dalis tenka bendrai visoms Lietuvos Respublikos savivaldybėms arba jeigu įgyvendinant projektą sukurti produktai nėra skirti konkrečiai tikslinei grupei ir jais galės pasinaudoti visi Lietuvos gyventojai (pvz., nutiestas strateginis kelias, suorganizuotas plataus masto seminaras, pritraukęs dalyvius iš visų regionų). Pažymėjus „Visos savivaldybės“, skiltyje „Nurodytos savivaldybės“ nėra nurodoma nė viena konkreti savivaldybė.* |
| **Nurodytos savivaldybės:** | *Šiame lauke pažymimos pasirinktos savivaldybės (pasirenkama iš sąrašo). Galima pasirinkti daugiau nei vieną savivaldybę:*  Akmenės rajono  Alytaus miesto  Alytaus rajono  Anykščių rajono  Birštono  Biržų rajono  Druskininkų  Elektrėnų  Ignalinos rajono  Jonavos rajono  Joniškio rajono  Jurbarko rajono  Kaišiadorių rajono  Kalvarijos  Kauno miesto  Kauno rajono  Kazlų Rūdos  Kėdainių rajono  Kelmės rajono  Klaipėdos miesto  Klaipėdos rajono  Kretingos rajono  Kupiškio rajono  Lazdijų rajono  Marijampolės  Mažeikių rajono  Molėtų rajono  Neringos miesto  Pagėgių  Pakruojo rajono  Palangos miesto  Panevėžio miesto  Panevėžio rajono  Pasvalio rajono  Plungės rajono  Prienų rajono  Radviliškio rajono  Raseinių rajono  Rietavo  Rokiškio rajono  Skuodo rajono  Šakių rajono  Šalčininkų rajono  Šiaulių miesto  Šiaulių rajono  Šilalės rajono  Šilutės rajono  Širvintų rajono  Švenčionių rajono  Tauragės rajono  Telšių rajono  Trakų rajono  Ukmergės rajono  Utenos rajono  Varėnos rajono  Vilkaviškio rajono  Vilniaus miesto  Vilniaus rajono  Visagino miesto  Zarasų rajono |

|  |  |
| --- | --- |
| **4.3. Projekto įgyvendinimo vieta** | *4.3 papunktis nežymimas, kadangi atsižvelgiant į 2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ priemonės Nr. 09.4.3-IVG-T-813**„Kompetencijų vaučeris“ projektų finansavimo sąlygų aprašo (toliau – Aprašas) 18 punktą projektas įgyvendinamas tik Lietuvos Respublikoje.* |

**5. PROJEKTO APRAŠYMAS**

*(Šis punktas nepildomas, nes projekto poreikis, pasirinkto sprendimo ir numatomo rezultato aprašymas bei projekto santrauka (skelbiama viešai) nustatyti visiems priemonės Nr. 09.4.3-IVG-T-813**„Kompetencijų vaučeris“ projektams)*

|  |
| --- |
| **5.1. Projekto poreikis. Pasirinkto sprendimo ir numatomo rezultato aprašymas** |
| Kintanti ekonomika ir nuolat atsinaujinančios technologijos sudaro tokias sąlygas, kad retas darbuotojas gali konkurencingai dirbti turėdamas vien tik kadaise įgytą kvalifikaciją, jos netobulindamas ir neatnaujindamas žinių bei įgūdžių. Siekiant didinti Lietuvos Respublikos konkurencingumą, būtina užtikrinti nuolatinį darbuotojų kvalifikacijos lygio palaikymą, jų profesinį mobilumą ir gebėjimą sparčiai persiorientuoti į kito ūkio sektoriaus veiklas.  Dalyvavimas projekte leis įmonės darbuotojams kelti savo kvalifikaciją ir sudarys sąlygas geriau prisitaikyti prie nuolatos kintančių darbo rinkos reikalavimų.  Tikėtina, kad dirbančiųjų kvalifikacijos tobulinimas teigiamai atsilieps darbo našumui ir šalies ūkio konkurencingumui.  Dalyvavimu projekte bus siekiama užtikrinti nuolatinį įmonės darbuotojų kvalifikacijos lygio palaikymą, jų profesinį mobilumą įmonės viduje, o įmonei plečiantis arba keičiant vykdomą veiklą – gebėjimą sparčiai persiorientuoti į kito ūkio sektoriaus veiklas. |

|  |
| --- |
| **5.2. Projekto santrauka (skelbiama viešai)** |
| Projektu bus siekiama sudaryti įmonės darbuotojams mokymosi galimybes ir sąlygas geresniam darbo jėgos prisitaikymui prie nuolatos kintančių darbo rinkos reikalavimų. Taip pat dalyvavimas projekte leis įmonei be didesnės administracinės naštos gauti paramą darbuotojų mokymui tuo metu, kai jos reikia, ir ta apimtimi, kuri yra reikalinga. |

|  |
| --- |
| **5.3. Projekto vykdytojo pajėgumas įgyvendinti projektą ir projekto valdymo aprašymas.**  **Partnerių pasirinkimo pagrįstumas** |
| *(Netaikoma)* |

|  |
| --- |
| **5.4. Projekto įgyvendinimo rizikos ir jų valdymas** |
| *(Netaikoma)*   |  |  |  |  | | --- | --- | --- | --- | | **Eil. Nr.** | **Rizikos pavadinimas** | **Rizikos detalizavimas** | **Priemonės rizikai valdyti** | | 11. | *(Netaikoma)* | *(Netaikoma)* | *(Netaikoma)* | | (...) | (...) | (...) | (...) | |

|  |
| --- |
| **5.5. Planuojamas projekto rezultatų naudojimas po projekto pabaigos** |
| *(Netaikoma)* |

**6. PROJEKTO LOGINIS PAGRINDIMAS *(Netaikoma)***

**7. PROJEKTO BIUDŽETAS *(Netaikoma)***

**8. PROJEKTO VEIKLŲ ĮGYVENDINIMO GRAFIKAS *(Netaikoma)***

**9 . INFORMACIJA APIE VYKDOMUS IR ĮVYKDYTUS PIRKIMUS IKI PARAIŠKOS PATEIKIMO *(Netaikoma)***

**10. INFORMACIJA APIE PROJEKTO PAJAMAS *(Netaikoma)***

**11. PROJEKTO TINKAMŲ FINANSUOTI IŠLAIDŲ FINANSAVIMO ŠALTINIAI *(Netaikoma)***

**12. TINKAMUMO FINANSUOTI REIKALAVIMŲ NEATITINKANČIŲ IŠLAIDŲ DETALIZAVIMAS *(Netaikoma)***

**13. STEBĖSENOS RODIKLIAI *(Netaikoma)***

**14. PROJEKTO ATITIKTIS HORIZONTALIESIEMS PRINCIPAMS**

|  |
| --- |
| **14.1.** 🞏 **Projekto įgyvendinimo metu bus užtikrintas horizontaliųjų principų laikymasis**  *Horizontalieji principai – darnus vystymasis, moterų ir vyrų lygybė, nediskriminavimas dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos (toliau – nediskriminavimas).* *Žymima tuo atveju, jei projektas nepažeidžia horizontaliųjų principų.*  *Galimas simbolių skaičius – 1. Nurodyti privaloma.* |
| **14.2. Ar projekto įgyvendinimo metu bus aktyviai prisidedama prie horizontaliųjų principų įgyvendinimo?**  Netaikoma. |

**15. INFORMAVIMAS APIE PROJEKTĄ *(Netaikoma)***

|  |  |
| --- | --- |
| **16. NUMATOMA PROJEKTO VEIKLŲ ĮGYVENDINIMO PRADŽIA** | *Remiantis Aprašo 49 punktu įrašoma data – 30 dienų po paraiškos pateikimo datos, pvz., jei paraiškos pateikimo data yra 2017-08-16, tai numatoma projekto veiklų įgyvendinimo pradžia nurodoma 2017-09-15. Galimas simbolių skaičius – 10. Nurodyti privaloma.* |

|  |  |
| --- | --- |
| **17. NUMATOMA PROJEKTO VEIKLŲ ĮGYVENDINIMO PABAIGA** | *Remiantis Aprašo 4.6 papunkčiu įrašoma data – 12 mėnesių po projekto veiklų įgyvendinimo pradžios datos, pvz.; jei projekto veiklų įgyvendinimo pradžios data yra 2017-09-15, tai numatoma projekto veiklų įgyvendinimo pabaiga nurodoma 2018-09-15. Galimas simbolių skaičius – 10. Nurodyti privaloma.* |

**18. INFORMACIJA APIE PAREIŠKĖJO KREDITO ĮSTAIGOJE ATIDARYTĄ SĄSKAITĄ *(Netaikoma)***

**19. KITI KLAUSIMAI**

|  |  |  |
| --- | --- | --- |
| **Eil. Nr.** | **Klausimo pavadinimas** | **Atsakymas į klausimą** |
| **19.1.** | **Įmonės draudėjo kodas** | *Nurodyti privaloma* |
| **19.2.** | **Įmonės ekonominės veiklos kodas** | *Nurodyti privaloma* |

**20. PARAIŠKOS PRIEDŲ SĄRAŠAS**

*(Pareiškėjas lentelėje įrašo priedus, kuriuos privalo pateikti pagal Aprašą. Prie kiekvieno lentelėje nurodyto priedo pavadinimo 3 skiltyje pažymi „Teikiama“, jeigu toks priedas yra privalomas teikti pagal Aprašo 40 punkto reikalavimus ir pareiškėjas jį teikia. Lentelės pabaigoje įrašomi kiti priedai, jei Apraše nurodyta juos pateikti. Visos paraiškos priedų formos skelbiamos Europos Sąjungos (toliau – ES) struktūrinių fondų svetainėje* [*www.esinvesticijos.lt*](http://www.esinvesticijos.lt)*.)*

|  |  |  |  |
| --- | --- | --- | --- |
| **Eil. Nr.** | **Priedo pavadinimas** | **Žymima, jeigu teikiama** | **Lapų skaičius** |
| 20.1. | Partnerio deklaracija | *Neteikiama.* |  |
| 20.2. | Informacija apie iš ES struktūrinių fondų lėšų bendrai finansuojamų projektų gaunamas pajamas | *Neteikiama.* |  |
| 20.3. | Informacija apie iš ES struktūrinių fondų lėšų bendrai finansuojamiems projektams suteiktą valstybės pagalbą (išskyrus „*de minimis*“ pagalbą) | *Neteikiama.* |  |
| 20.4. | Informacija apie projektui taikomus aplinkosauginius reikalavimus | *Neteikiama.* |  |
| 20.5. | Klausimynas apie pirkimo ir (arba) importo pridėtinės vertės mokesčio (PVM) tinkamumą finansuoti iš ES struktūrinių fondų ir (arba) Lietuvos Respublikos biudžeto lėšų | *Neteikiama.* |  |
| 20.6. | Projekto biudžeto paskirstymas pagal pareiškėjus ir partnerius | *Neteikiama.* |  |
| 20.7. | Investicijų projektas | *Neteikiama.* |  |
| 20.8. | Didelės apimties projekto paraiškos priedai | *Neteikiama.* |  |
| 20.9. | Pažyma apie pareiškėjo atsiskaitomąją sąskaitą patvirtintą kredito įstaigoje *(gali būti kitokios formos lygiavertis dokumentas su tokiu pačiu turiniu (pvz. atsiskaitomosios sąskaitos sutarties kopija)* | *Teikti privaloma pagal Aprašo 40.2 papunktį.* |  |
| 20.10. | „Vienos įmonės“ deklaracija | *Teikti privaloma pagal aprašo 40.6 papunktį.* |  |
| 20.11. | Įgaliojimas | *Teikti privaloma tik jeigu paraiškos ir projekto dokumentus pasirašo ne* *juridinio asmens, valstybės arba savivaldybės įmonės vadovas pagal Aprašo 40.3 papunktį.* |  |
| 20.12. | Darbuotojo neįgalumo pažymėjimo kopija | *Teikti privaloma, jei pareiškėjas prašo kompensuoti neįgalaus darbuotojo dalį mokymo išlaidų pagal Aprašo 40.4 papunktį.* |  |
| 20.13. | Smulkiojo ir vidutinio verslo subjekto statuso deklaracija | *Teikti privaloma pagal Aprašo 40.5 papunktį.* |  |
| 20.14. | Dotacijos sutartis | *Teikti privaloma pagal Aprašo 40.7 papunktį.* |  |
| 20.15. | Valstybinio socialinio draudimo fondo valdybos prie Socialinės apsaugos ir darbo ministerijos teritorinio skyriaus išduota pažyma. | *Teikti neprivaloma. Teikiama remiantis Aprašo 40.8 papunkčiu.* |  |
| 20.16. | Valstybinės mokesčių inspekcijos prie Lietuvos Respublikos finansų ministerijos išduota pažyma. | *Teikti neprivaloma. Teikiama remiantis Aprašo 40.9 papunkčiu.* |  |
| 20.17. | Prašymas dėl darbuotojo dalyvavimo projekto veiklose.  Pareiškėjo darbuotojo sutikimas dėl asmens duomenų tvarkymo.  Projekto dalyvio apklausos anketa. | *Teikti privaloma pagal Aprašo 40.10 papunktį.* |  |

**21. PAREIŠKĖJO DEKLARACIJA**

Patvirtinu, kad:

1. Šioje paraiškoje ir prie jos pridedamuose dokumentuose pateikta informacija, mano žiniomis ir įsitikinimu, yra teisinga.

2. Prašomas finansavimas yra mažiausia projektui įgyvendinti reikalinga lėšų suma.

3. Esu susipažinęs (-usi) su projekto finansavimo sąlygomis, tvarka ir reikalavimais, nustatytais projektų finansavimo sąlygų apraše. Jeigu keičiant projektų finansavimo sąlygų aprašą bus nustatyta naujų reikalavimų ir sąlygų, sutinku jų laikytis.

4. Man žinoma, kad projektas, kuriam finansuoti teikiama ši paraiška, bus vykdomas iš 2014–2020 metų ES struktūrinių fondų ir Lietuvos Respublikos biudžeto lėšų.

5. Įsipareigoju per įgyvendinančiosios institucijos nustatytą terminą pateikti jai reikiamą informaciją ir (arba) atlikti Lietuvos Respublikos ir ES atsakingų institucijų nurodytus veiksmus, vykdomus dėl projektų finansavimo sąlygų apraše nurodytų ir kitų Lietuvos Respublikos ir ES teisės aktų, reglamentuojančių veiksmų programos įgyvendinimą, nuostatų taikymo.

6. Aš arba mano atstovaujamas pareiškėjas esu (yra) įvykdęs (įvykdžiusi) su mokesčių ir socialinio draudimo įmokų mokėjimu susijusius įsipareigojimus pagal Lietuvos Respublikos teisės aktus arba, jei pareiškėjas yra užsienyje įregistruotas juridinis asmuo arba užsienio pilietis, pagal atitinkamos užsienio valstybės teisės aktus *(ši nuostata netaikoma įstaigoms, kurių veikla finansuojama iš Lietuvos Respublikos valstybės ir (arba) savivaldybių biudžetų ir (arba) valstybės pinigų fondų, ir juridiniams asmenims, kuriems Lietuvos Respublikos teisės aktų nustatyta tvarka yra atidėti mokesčių arba socialinio draudimo įmokų mokėjimo terminai)*.

7. Aš arba mano atstovaujamo pareiškėjo vadovas, ūkinės bendrijos tikrasis (-ieji) narys (-iai) ar mažosios bendrijos atstovas, turintis (-ys) teisę juridinio asmens vardu sudaryti sandorį, ar buhalteris (-iai), ar kitas (kiti) asmuo (asmenys), turintis (-ys) teisę surašyti ir pasirašyti pareiškėjo apskaitos dokumentus, neturiu (-i) neišnykusio arba nepanaikinto teistumo arba dėl pareiškėjo per paskutinius 5 metus nebuvo priimtas ir įsiteisėjęs apkaltinamasis teismo nuosprendis pagal veikas, nustatytas Finansinės paramos ir bendrojo finansavimo lėšų grąžinimo į Lietuvos Respublikos valstybės biudžetą taisyklių, patvirtintų Lietuvos Respublikos Vyriausybės 2005 m. gegužės 30 d. nutarimu Nr. 590 ,,Dėl Finansinės paramos ir bendrojo finansavimo lėšų grąžinimo į Lietuvos Respublikos valstybės biudžetą taisyklių patvirtinimo“, 3 priedo „Apribojimų skirti Europos Sąjungos finansinę paramą, 2004–2009 metų Europos ekonominės erdvės ir (ar) Norvegijos finansinių mechanizmų, 2009–2014 metų Europos ekonominės erdvės ir (ar) Norvegijos finansinių mechanizmų, 2007–2012 metų Lietuvos ir Šveicarijos bendradarbiavimo programos finansinę paramą aprašas“ 2 punkte *(jei pareiškėjo veikla yra finansuojama iš Lietuvos Respublikos valstybės ir (arba) savivaldybių biudžetų ir (arba) valstybės pinigų fondų, ši nuostata jam nėra taikoma)*.

8. Mano atstovaujamam pareiškėjui, kuris yra perkėlęs gamybinę veiklą valstybėje narėje arba į kitą valstybę narę, netaikoma arba nebuvo taikoma išieškojimo procedūra.

9. Man arba mano atstovaujamam pareiškėjui netaikomas apribojimas (iki 5 metų) neskirti ES finansinės paramos dėl trečiųjų šalių piliečių nelegalaus įdarbinimo.

10. Mano atstovaujamam pareiškėjui nėra iškelta byla dėl bankroto ar restruktūrizavimo, nėra pradėtas ikiteisminis tyrimas dėl ūkinės ir (arba) ekonominės veiklos arba jis nėra likviduojamas, nėra priimtas kreditorių susirinkimo nutarimas bankroto procedūras vykdyti ne teismo tvarka *(ši nuostata netaikoma biudžetinėms įstaigoms)*; man, kaip fiziniam asmeniui, arba mano atstovaujamam pareiškėjui, kuris yra fizinis asmuo, nėra iškelta byla dėl bankroto, nėra pradėtas ikiteisminis tyrimas dėl ūkinės ir (arba) ekonominės veiklos.

11. Man arba mano atstovaujamam pareiškėjui nėra taikomas apribojimas gauti finansavimą dėl to, kad per sprendime dėl lėšų grąžinimo nustatytą terminą lėšos nebuvo grąžintos arba grąžinta tik dalis lėšų *(šis apribojimas netaikomas įstaigoms, kurių veikla finansuojama iš Lietuvos Respublikos valstybės ir (arba) savivaldybių biudžetų ir (arba) valstybės pinigų fondų, įstaigoms, kurių veiklai finansuoti yra skiriama 2007–2013 metų ES fondų ar 2014–2020 metų ES struktūrinių fondų techninė parama, Europos investicijų fondui ir Europos investicijų bankui)*.

12. Mano atstovaujamas pareiškėjas paraiškos vertinimo metu Juridinių asmenų registrui yra pateikęs metinių finansinių ataskaitų rinkinius, taip pat metinių konsoliduotųjų finansinių ataskaitų rinkinius, kaip nustatyta Juridinių asmenų registro nuostatuose, patvirtintuose Lietuvos Respublikos Vyriausybės 2003 m. lapkričio 12 d. nutarimu Nr. 1407 „Dėl Juridinių asmenų registro įsteigimo ir Juridinių asmenų registro nuostatų patvirtinimo“ *(ši nuostata taikoma tais atvejais, kai finansines ataskaitas būtina rengti pagal įstatymus, taikomus juridiniam asmeniui, užsienio juridiniam asmeniui ar kitai organizacijai arba jų filialui; šis deklaracijos punktas netaikomas tuo atveju, kai pareiškėjas yra fizinis asmuo)*.

13. Jeigu projektas įgyvendinamas kartu su partneriu (-iais) ir jeigu įgyvendinant projektą bus patiriamos pridėtinės vertės mokesčio (toliau – PVM) išlaidos, kurios yra tinkamos finansuoti iš ES struktūrinių fondų ir (arba) Lietuvos Respublikos biudžeto lėšų, patvirtinu, kad jungtinės veiklos sutartimis ar kitais būdais užtikrinsiu, kad įgyvendinant projektą numatomos įsigyti prekės, paslaugos ar darbai bus skirti partnerio neekonominei veiklai ir Lietuvos Respublikos pridėtinės vertės mokesčio įstatymo 20–26, 29, 33 straipsniuose nustatytoms veiklos rūšims (*ši nuostata nėra taikoma užsienyje registruotiems juridiniams asmenims arba užsienio piliečiams*).

14. Man arba mano atstovaujamam pareiškėjui yra žinoma, kad užsienyje sumokėto Lietuvos Respublikos apmokestinamojo asmens PVM negalima susigrąžinti pasinaudojus Valstybinės mokesčių inspekcijos prie Lietuvos Respublikos finansų ministerijos Elektroninių prašymų priėmimo sistema (EPRIS), o susigrąžinus PVM reikia nedelsiant apie tai informuoti įgyvendinančiąją instituciją.

15. Mano arba mano atstovaujamo pareiškėjo, kaip ūkinę ir (arba) ekonominę veiklą vykdančių fizinių asmenų, ar mano, kaip pareiškėjo vadovo ar įgalioto asmens, privatūs interesai yra suderinti su visuomenės viešaisiais interesais.

16. Projekto įgyvendinimo metu bus užtikrintas horizontaliųjų principų (darnaus vystymosi, moterų ir vyrų lygybės ir nediskriminavimo) laikymasis.

17. Man nežinomos kitos šioje deklaracijoje nenurodytos priežastys, dėl kurių projektas negalėtų būti įgyvendintas ar jo įgyvendinimas būtų atidedamas arba dėl kurių projektas nebūtų įgyvendintas 2014–2020 metų struktūrinių fondų lėšų finansavimo laikotarpiu.

18. Sutinku užtikrinti paraiškoje nurodytą nuosavų lėšų (įnašo) sumą tinkamoms finansuoti išlaidoms apmokėti ir užtikrinti visų kitų projektui įgyvendinti reikalingų išlaidų (tarp jų ir netinkamų finansuoti) apmokėjimą.

19. Sutinku, kad Europos Audito Rūmų, Europos Komisijos, Lietuvos Respublikos finansų ministerijos ir tarpinių institucijų, Viešųjų pirkimų tarnybos, Lietuvos Respublikos valstybės kontrolės, Finansinių nusikaltimų tyrimo tarnybos prie Vidaus reikalų ministerijos, Lietuvos Respublikos specialiųjų tyrimų tarnybos ir Lietuvos Respublikos konkurencijos tarybos atstovai ir (ar) jų įgalioti asmenys audituotų ar tikrintų mano, kaip projekto vykdytojo, ūkinę ir finansinę veiklą, kiek ji yra susijusi su projekto įgyvendinimu. Sutinku, kad minėtos institucijos veiksmų programos administravimą reglamentuojančių teisės aktų nustatytoms funkcijoms atlikti prašytų ir gautų visą reikalingą informaciją apie mane, mano atstovaujamą pareiškėją, paraiškoje nurodytus asmenis iš valstybės, užsienio registrų ir institucijų duomenų bazių bei kitų juridinių asmenų valdomų įmonių mokumo ir kreditingumo bazių.

20. Sutinku, kad paraiška gali būti atmesta, jeigu su ja pateikti ne visi prašomi duomenys (įskaitant šią deklaraciją).

21. Sutinku, kad paraiškoje pateikti duomenys būtų apdorojami ir saugomi ES struktūrinės paramos kompiuterinėje informacinėje valdymo ir priežiūros sistemoje ir Valstybės biudžeto apskaitos ir mokėjimų sistemoje.

22. Sutinku, kad informacija apie mano arba mano atstovaujamo pareiškėjo pateiktą paraišką (vardas, pavardė arba pareiškėjo pavadinimas, projekto pavadinimas, trumpas projekto aprašymas, paraiškos kodas ir prašomų skirti finansavimo lėšų suma), taip pat paraiškos vertinimo rezultatai, priimtas sprendimas finansuoti projektą arba jo nefinansuoti, informacija apie sudarytą dotacijos sutartį ir projektui skirtų finansavimo lėšų suma, informacija apie įgyvendinant projektą sukurtus produktus (jeigu jų skelbimas neprieštarauja Lietuvos Respublikos teisės aktams) būtų skelbiami svetainėje [www.esinvesticijos.lt](http://www.esinvesticijos.lt) ir viešinimo tikslais www.invega.lt.

23. Darbuotojų, už kuriuos bus prašoma kompensuoti dalį mokymų išlaidų, darbo užmokesčiui ir mokymų išlaidoms pagal tą patį mokymą iš kitų nei šiame prašyme nurodytų finansavimo šaltinių nėra skirta lėšų, taip pat neplanuojama kreiptis į kitas institucijas dėl papildomo šių išlaidų kompensavimo. Projektas ir projekto veiklos negali būti finansuotos ar finansuojamos bei suteikus finansavimą teikiamos finansuoti iš kitų programų, finansuojamų valstybės biudžeto lėšomis, kitų fondų ar finansinių mechanizmų (Europos ekonominės erdvės ir Norvegijos, Šveicarijos Konfederacijos ir kita) ir kitų veiksmų programų priemonių, jei dėl to projekto ar jo dalies tinkamos finansuoti išlaidos gali būti finansuotos kelis kartus.

24. Man žinoma, kad projekto išlaidų kompensavimas yra *de minimis* pagalba teikiama pagal 2013 m. gruodžio 18 d. Komisijos reglamentą (ES) Nr. 1407/2013 dėl Sutarties dėl Europos Sąjungos veikimo 107 ir 108 straipsnių taikymo *de minimis* pagalbai (OL 2013 L 352, p. 1).

25. Besąlygiškai įsipareigoju grąžinti nepagrįstai gautą projekto išlaidų kompensaciją ar jos dalį, jei ji būtų gauta dėl klaidos, pateiktos neteisingos informacijos, atsiradusio privalomų reikalavimų ar sąlygų neatitikimo ar kitų panašių teisės aktais nustatytų priežasčių pagal įgyvendinančiosios institucijos rašytinį pareikalavimą per nurodytą terminą.

26. Sutinku, kad informacija apie projekto veiklas, su projekto išlaidų kompensacija susijusi informacija, mano kontaktiniai duomenys būtų perduoti trečiosioms šalims ir naudojami priemonėsNr. 09.4.3-IVG-T-813„Kompetencijų vaučeris“ ir (ar) šio projekto įgyvendinimo tyrimo ir (arba) apklausos tikslais.

27. Mokymai, kuriuose įgyvendinant šį projektą dalyvaus mano atstovaujamo pareiškėjo darbuotojai, nėra vykdomi laikantis nacionalinių privalomųjų mokymo standartų (pvz., darbų saugos mokymai).

28. Sutinku, kad visa informacija apie paraiškos vertinimą, atmetimą, dotacijos sutarties sudarymą, o taip pat visa kita informacija, susijusi su projekto įgyvendinimu būtų siunčiama elektroniniu paštu, nurodytu paraiškoje.

29. Sutinku, kad įgyvendinančioji institucija archyvuotų pasirašytą dotacijos sutartį, o esant mano prašymui, pateiktų dotacijos sutarties kopiją.

(pareiškėjo/pareiškėjo vadovo arba jo įgalioto asmens pareigų pavadinimas) (parašas) (vardas ir pavardė)

2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ priemonės Nr. 09.4.3-IVG-T-813 „Kompetencijų vaučeris“ projektų finansavimo sąlygų aprašo

8 priedas

**PRAŠYMAS**

**DĖL darbuotojo dalyvavimo projekto veiklose**

20 -    -

*(data)*

\_\_\_\_\_\_\_\_\_\_

*(vieta)*

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** vardu

*(įrašyti pareiškėjo pavadinimą)*

pateikiame prašymą kompensuoti darbuotojo dalį mokymų išlaidų pagal   
priemonę Nr. 09.4.3-IVG-T-813 „Kompetencijų vaučeris“ (toliau – Prašymas) ir prisiimame Prašyme nustatytus įsipareigojimus.

Prašome kompensuoti

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(įrašyti darbuotojo, kurio dalį mokymų išlaidų prašoma finansuoti, vardą ir pavardę)*

(toliau – darbuotojas) mokymų išlaidų dalį pagal 2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ priemonės Nr. 09.4.3-IVG-T-813 „Kompetencijų vaučeris“ projektų finansavimo sąlygų apraše (toliau – Aprašas) nustatytas mokymų išlaidų dalies kompensavimo sąlygas ir tvarką.

Prašome dalies mokymų išlaidų kompensaciją pervesti į Pažymoje apie pareiškėjo atsiskaitomąją sąskaitą (Aprašo 6 priedas) nurodytą sąskaitą.

**1. DUOMENYS APIE PAREIŠKĖJO DARBUOTOJĄ**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 1.1. Darbuotojo vardas, pavardė |  | | | | | | | | | | | | | |
| 1.2. Darbuotojo gimimo data |  |  |  | |  |  |  | |  |  |  | |  |  | |
| 1.3. Darbuotojo socialinio draudimo numeris |  |  |  | |  |  |  | |  |  |  | |  |  | |
| 1.4. Darbinių santykių pagal darbo sutartį su darbuotoju įsigaliojimo data |  | | | | | | | | | | | | | |
| 1.5. Darbuotojo profesijos kodas (nurodomas profesijų pogrupio 4 ženklų kodas pagal Lietuvos profesijų klasifikatorių LPK 2012, patvirtintą Lietuvos Respublikos ūkio ministro 2013 m. kovo 6 d. įsakymu Nr. 4-171 „Dėl Lietuvos profesijų klasifikatoriaus LPK 2012 patvirtinimo“ (žr. [www.profesijuklasifikatorius.lt](http://www.profesijuklasifikatorius.lt)), kuris darbdavio buvo pateiktas Valstybinio socialinio draudimo fondo valdybai prie Socialinės apsaugos ir darbo ministerijos (toliau – Sodra), sudarant darbo sutartį ir pranešant apie įdarbinamo darbuotojo valstybinio socialinio draudimo pradžią (formoje 1-SD) arba nuo 2013 m. lapkričio 1 d. iki 2014 m. kovo 1 d. laikotarpiu pranešant SODRAI apie esamų darbuotojų profesijas (vienkartinėje formoje 14-SD). |  | | |  | | | |  | | | |  | | |

**2. INFORMACIJA APIE PROJEKTO IR PAREIŠKĖJO ATITIKTĮ APRAŠO 58 PUNKTO REIKALAVIMAMS**

*(Pildant lentelę, būtina į visus klausimus atsakyti „taip“ arba „ne“. Jei atsakymai į Aprašo 8 priedo 2.1 arba 2.2 papunkčių klausimą yra „taip“, finansavimas, remiantis Aprašo 5 punktu, šiam projektui pagal priemonę Nr. 09.4.3-IVG-T-813 „Kompetencijų vaučeris“ negali būti skiriamas.)*

|  |  |  |
| --- | --- | --- |
| **Klausimo Nr.** | **Pareiškėjo darbuotojo darbo užmokesčio finansavimo šaltiniai (pagal programą, priemonę, projektą ar kt.)** | **Taip / Ne** |
| 2.1. | Lietuvos Respublikos valstybės biudžetas, savivaldybių biudžetai, kitos valstybės fondų lėšos |  |
| 2.2. | Europos Sąjungos (toliau – ES) finansinės paramos lėšos, kitos ES finansinės priemonės (Europos ekonominės erdvės, Norvegijos, Šveicarijos Konfederacijos ir kita) ar kitos tarptautinės paramoslėšos |  |
| 2.3. | Pajamos, gautos vykdant ūkinę-komercinę veiklą |  |
| 2.4. | Kiti šaltiniai |  |
| *Jei atsakymas į Aprašo 8 priedo 2.4 papunkčio klausimą yra „taip“, būtina nurodyti konkretų pareiškėjo darbuotojo darbo užmokesčio finansavimo šaltinį.* | | |

**3.** **INFORMACIJA APIE PROJEKTO IR PAREIŠKĖJO ATITIKTĮ APRAŠO 58 PUNKTO REIKALAVIMAMS**

*(Jei pažymimas atsakymas „taip“, pareiškėjas turi nurodyti konkrečius šaltinius (programas, priemones, projektus), pagal kuriuos kompensuojamas (-tas) darbuotojo, dėl kurio teikiama paraiška, darbo užmokestis ar mokymų išlaidos)*

|  |  |  |
| --- | --- | --- |
| 3.1. Pareiškėjo darbuotojui kompensacijos laikotarpiu yra (buvo arba bus) iš dalies ar visiškai kompensuojamas (-tas) darbo užmokestis | **Taip / Ne** | **Darbo užmokesčio kompensavimo šaltinis: programa, priemonė, projektas ar kt.** |
|  |  |
| 3.2. Pareiškėjui kompensacijos laikotarpiu yra (buvo arba bus) iš dalies ar visiškai kompensuojamos (-tos) darbuotojo mokymų, kurių išlaidos bus kompensuojamos pagal šią dotacijos sutartį, išlaidos | **Taip / Ne** | **Mokymų kompensavimo šaltinis: programa, priemonė, projektas ar kt.** |
|  |  |

**4. PAREIŠKĖJO DEKLARACIJA**

Prašymu patvirtiname, kad:

* 1. Prašyme nurodyto darbuotojo darbo užmokestis ir mokymai, kurių išlaidos bus kompensuojamos pagal šią dotacijos sutartį, jų kompensacijos laikotarpiu iš dalies ar visiškai nebuvo, nėra ir nebus finansuojami iš Lietuvos Respublikos valstybės biudžeto ir savivaldybių biudžetų, kitų valstybės fondų lėšų, ES finansinės paramos lėšų, kitų ES finansinių priemonių (Europos ekonominės erdvės, Norvegijos, Šveicarijos Konfederacijos ar kita) ar kitos tarptautinės paramoslėšų;
  2. Prašyme nurodyto darbuotojo darbo užmokestis ir mokymai, kurių išlaidos bus kompensuojamos pagal šią dotacijos sutartį, kompensacijos laikotarpiu nebuvo, nėra ir nebus iš dalies ar visiškai kompensuojami pagal 2014–2020 metų Europos Sąjungos fondų investicijų veiksmų programos, patvirtintos Europos Komisijos 2014 m. rugsėjo 8 d. įgyvendinimo sprendimu, kuriuo patvirtinami tam tikri „2014–2020 metų Europos Sąjungos fondų investicijų veiksmų programos“ elementai, kad, siekiant investicijų į ekonomikos augimą ir darbo vietų kūrimą tikslo, iš Europos regioninės plėtros fondo, Sanglaudos fondo, Europos socialinio fondo ir specialaus asignavimo Jaunimo užimtumo iniciatyvai būtų teikiama parama Lietuvos Respublikai (apie nurodytą sprendimą Europos Komisija pranešė dokumentu Nr. C(2014)6397), priemones ir kitas programas ar priemones, pagal kurias teikiamos subsidijos darbo užmokesčiui ar mokymams iš dalies ar visiškai kompensuoti.

**Pasirašydami šį Prašymą, patvirtiname, kad Prašyme pateiktus reikalavimus ir įsipareigojimus supratome. Prašyme pateikta informacija, mūsų žiniomis ir įsitikinimu, yra teisinga. Įsipareigojame dotacijos sutarties galiojimo laikotarpiu pasikeitus Prašyme nurodytai informacijai informuoti įgyvendinančiąją instituciją raštu.**

|  |  |  |  |
| --- | --- | --- | --- |
| **Pareiškėjas** | *\_\_\_\_\_\_\_\_\_\_\_\_\_\_\_\_\_\_\_*  *(pareigos)* | *\_\_\_\_\_\_\_\_\_\_\_\_\_\_\_\_\_\_\_\_*  *(parašas)* | *\_\_\_\_\_\_\_\_\_\_\_\_\_\_\_\_\_\_\_\_*  *(vardas, pavardė)* |

\_\_\_\_\_\_\_\_\_\_\_\_\_\_\_\_\_\_\_

2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ priemonės Nr. 09.4.3-IVG-T-813 „Kompetencijų vaučeris“ projektų finansavimo sąlygų

aprašo

10 priedas

**PROJEKTO DALYVIO APKLAUSOS ANKETA**

**1. INFORMACIJA APIE PROJEKTĄ** (pildo projekto vykdytojas)

|  |  |  |  |  |
| --- | --- | --- | --- | --- |
| Projekto duomenys | Pavadinimas |  | | |
| Kodas |  | | |
| **2.** **BENDRA INFORMACIJA APIE PROJEKTO DALYVĮ** (pildo projekto dalyvis) | | | | |
| Projekto dalyvio duomenys (PDD) | Pavardė (PDD1) |  | | |
| Vardas (PDD2) |  | | |
| Gimimo data (PDD3) (*formatu 0000-00-00)* |  | | |
| Elektroninis paštas (PDD4) |  | | |
| Telefono numeris (PDD5) |  | | |
| **3.** **INFORMACIJA APIE PROJEKTO DALYVIO LYTĮ, STATUSĄ DARBO RINKOJE, TURIMĄ IŠSILAVINIMĄ IR PRIKLAUSYMĄ SOCIALINĖS RIZIKOS GRUPĖMS** (pildo projekto dalyvis) | | | | |
| Projekto dalyvio lytis *(kryželiu pažymimas vienas variantas)* | Vyras (V)  Moteris (M) | | | |
| **3.1. Projekto dalyvio statusas darbo rinkoje** *(Pažymimas vienas labiausiai tinkantis variantas)* | | | | |
| 3.1.1. Dirbantis | Savarankiškai dirbantis (individualių įmonių savininkai, bendrijų nariai, asmenys, kurie verčiasi individualia veikla, verslo liudijimus turintys asmenys, fiziniai asmenys, kurie verčiasi individualia žemės ūkio veikla)(D1);  Dirbantis kitais pagrindais (pagal darbo sutartį, valstybės tarnautojai ir pan.) (D2); | | | |
| 3.1.2. Bedarbis | Bedarbis (nedirbantis mažiau nei 6 mėn.) (B1);  Bedarbis (nedirbantis nuo 6 iki 12 mėn.) (B2);  Bedarbis (nedirbantis daugiau nei 12 mėn.) (B3); | | | |
| 3.1.3. Ekonomiškai neaktyvus | Ekonomiškai neaktyvus asmuo, kuris studijuoja ar mokosi (E1);   Ekonomiškai neaktyvus asmuo, kuris nestudijuoja ar nesimoko (išėjęs į pensiją, nutraukęs verslą, visiškai neįgalus, namų šeimininkai ir pan.) (E2). | | | |
| **3.2. Projekto dalyvio turimas išsilavinimas** | | | | |
| 3.2.1. Projekto dalyvio turimas išsilavinimas | *(Pažymimas vienas labiausiai tinkantis variantas. Nurodomas išsilavinimas, kuris jau yra įgytas)*  1 grupė: ikimokyklinio amžiaus vaikas; pradinis išsilavinimas (4 klasės), pagrindinis išsilavinimas (10 klasių) (I1);  2 grupė: vidurinis išsilavinimas (12 klasių); profesinė kvalifikacija (I2);  3 grupė: aukštasis išsilavinimas (bakalauras, magistras, mokslų daktaras) (I3);  Suaugęs asmuo neturintis pradinio išsilavinimo (I4). | | | |
| 3.2.2. Dalyvavimas mokymuose / kursuose / švietimo programose | *(Pažymimas vienas labiausiai tinkantis variantas)*  Asmuo, kuris šiuo metu studijuoja / dalyvauja neformaliuose mokymuose (I5);  Asmuo, kuris šiuo metu nestudijuoja ir nedalyvauja jokiuose mokymuose (I6). | | | |
| **3.3. Projekto dalyvio priklausymas socialiai pažeidžiamoms grupėms** *(Informacija gali būti neteikiama, jeigu priklausymas socialiai pažeidžiamai grupei nėra sąlyga, pagal kurią dalyvis įtraukiamas į projekto veiklas, tokiu atveju pildomas šios projekto dalyvio apklausos anketos G9 pastraipa)* | | | | |
| *(Pažymimas vienas arba keli labiausiai tinkantys variantai)*  Visi kartu gyvenantys šeimos nariai yra nedirbantys asmenys (G1);  Visi kartu gyvenantys šeimos nariai yra nedirbantys asmenys, šeimoje yra išlaikomų vaikų (t. y. asmuo, kuris yra 17 metų ar jaunesnis, o jei neaktyvus, tai asmuo gali būti 18–24 metų ir gyvenantis su bent vienu iš tėvų (arba globėjų) (G2);  Asmuo, priklausantis socialinėms, kultūrinėms, tautinėms ir religinėms mažumoms, migrantas, užsienio kilmės asmuo (G3);  Neįgalus asmuo (G4);  Asmuo, neturintis nuolatinės gyvenamosios vietos (benamis, nakvynės namų, krizių centro gyventojas, asmuo gavęs antstolio raginimą išsikelti, gyvenantis būste neatitinkančiame statybos ir specialiųjų normų reikalavimų) (G5);  Vieniši tėvai, auginantys nepilnamečius vaikus (G6);  Asmuo, priklausantis kitoms socialiai pažeidžiamoms grupėms (elgetaujantis, valkataujantis, sergantis priklausomybės ligomis, linkęs nusikalsti, fizinio ar seksualinio smurto šeimoje auka, netekęs savarankiško gyvenimo įgūdžių, vaikas, susiduriantis su mokymosi sunkumais ar nelankantis mokyklos, neraštingas) (G7);  Asmuo, nepriklausantis nė vienai socialiai pažeidžiamai grupei (G8);  Nesutinku teikti šios informacijos (G9) | | | | |
| **4.** **INFORMACIJA APIE PROJEKTO DALYVIO ATITIKTĮ PAPILDOMIEMS KRITERIJAMS** (pildo projekto dalyvis) | | | | |
|  | Netaikoma. | | Taip 🞎 | Ne🞎 |
| 1. **KITI POŽYMIAI** (pildo projekto dalyvis) | | | | |
| Kiti požymiai | Projekto dalyvio gyvenvietė  *(Projekto dalyvis nurodo savo gyvenvietę (miesto, kaimo ar miestelio pavadinimą)* | |  | |

Patvirtinu, kad šios projekto dalyvio apklausos anketos 2–5 punktuose pateikta informacija yra teisinga.

Sutinku, kad visi užpildytos projekto dalyvio apklausos anketos duomenys būtų perduoti atsakingoms institucijoms ir gali būti naudojami projekto įgyvendinimo priežiūros, mokymų vertinimo ir socialinių tyrimų tikslais.

Sutinku, kad įgyvendinančioji institucija gautų viešuosiuose registruose prieinamus mano asmens duomenis, reikalingus projekto įgyvendinimo priežiūrai ir mokymų vertinimui.

Man yra žinomos mano, kaip duomenų subjekto, teisės, nustatytos Lietuvos Respublikos asmens duomenų teisinės apsaugos įstatyme.

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)

\_\_\_\_\_\_\_\_\_\_\_\_\_\_\_

2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ priemonės Nr. 09.4.3-IVG-T-813 „Kompetencijų vaučeris“ projektų finansavimo sąlygų aprašo

11 priedas

**(Dotacijos sutarties forma)**



**DOTACIJOS SUTARTIS**

\_\_\_\_\_\_\_\_\_­­­­­­­­­­­\_\_ Nr. \_\_\_\_\_\_\_\_\_\_\_\_\_*(Įrašomas projekto kodas)*

*(data) (numeris)*

UŽDAROJI AKCINĖ BENDROVĖ „INVESTICIJŲ IR VERSLO GARANTIJOS“ (toliau – įgyvendinančioji institucija), atstovaujama šios dotacijos sutarties (toliau – Sutartis) 8.1 papunktyje nurodyto asmens, veikiančio pagal įstatus arba pagal kitą Sutarties 8.1 papunktyje nurodytą atstovavimo pagrindą, ir

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(projekto vykdytojo pavadinimas/vardas, pavardė)*

(toliau – projekto vykdytojas), atstovaujamas (-a) Sutarties 8.2 papunktyje nurodyto asmens, veikiančio pagal įstatus arba pagal kitą Sutarties 8.2 papunktyje nurodytą atstovavimo pagrindą, toliau – Šalys, o kiekviena atskirai – Šalis, sudaro šią Sutartį.

1. **Sutarties dalykas**
   1. Sutartyje yra nustatoma iš Europos Sąjungos (toliau – ES) struktūrinių fondų lėšų bendrai finansuojamo projekto „Įmonės darbuotojų mokymasis“ (toliau – projektas), finansuojamo pagal priemonę Nr. 09.4.3-IVG-T-813 „Kompetencijų vaučeris“ (toliau – Priemonė), finansavimo tvarka ir sąlygos.
2. **Sutarties Šalių teisės, įsipareigojimai ir atsakomybė**
   1. Projekto vykdytojas įgyvendindamas projektą įsipareigoja pasiekti 2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ priemonės Nr. 09.4.3-IVG-T-813 „Kompetencijų vaučeris“ projektų finansavimo sąlygų apraše, patvirtintame Lietuvos Respublikos ūkio ministro 2016 m. spalio mėn. 7 d. įsakymu Nr. 4-611 „Dėl 2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ priemonės Nr. 09.4.3-IVG-T-813 „Kompetencijų vaučeris“ projektų finansavimo sąlygų aprašo patvirtinimo“ (toliau – Aprašas) nurodytą projekto tikslą, uždavinius ir rezultatus.
   2. Projektas finansuojamas vadovaujantis Apraše ir Sutartyje nustatyta tvarka.
   3. Šalys susitaria, kad Projektų administravimo ir finansavimo taisyklės, patvirtintos Lietuvos Respublikos finansų ministro 2014 m. spalio 8 d. įsakymu Nr. 1K-316 „Dėl Projektų administravimo ir finansavimo taisyklių patvirtinimo“ (toliau – Projektų taisyklės), ir vėlesni jų pakeitimai yra Sutarties sąlygos.
   4. Nė viena iš Šalių neatsako už visišką ar dalinį įsipareigojimų pagal Sutartį neįvykdymą, jeigu ji įrodo, kad įsipareigojimų neįvykdė dėl nenugalimos jėgos (*force majeure*) aplinkybių, atsiradusių po Sutarties įsigaliojimo dienos.
   5. Nenugalimos jėgos (*force majeure*) aplinkybių sąvoka apibrėžiama ir Sutarties Šalių teisės, pareigos ir atsakomybė esant šioms aplinkybėms reglamentuojamos Lietuvos Respublikos civilinio kodekso 6.212 straipsnyje ir Atleidimo nuo atsakomybės esant nenugalimos jėgos (*force majeure*) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (*force majeure*) aplinkybėms taisyklių patvirtinimo“.
   6. Šalys susitaria, kad Sutarties keitimai ir Sutarties nutraukimas bei sprendimai dėl nustatytų pažeidimų, lėšų grąžinimo, papildomo finansavimo skyrimo, išlaidų pripažinimo netinkamomis finansuoti, pradėtos Sutarties nutraukimo procedūros yra siunčiami projekto vykdytojo paraiškoje nurodytu elektroninio pašto adresu, pasirašyti kvalifikuotu elektroniniu parašu. Visa kita su projekto įgyvendinimu susijusi informacija projekto vykdytojui siunčiama paraiškoje nurodytuelektroninio pašto adresu arba, esant techninių galimybių, tiesiogiai interaktyviai („on-line“ režimu).
   7. Projekto vykdytojas sutinka:
      1. Tais atvejais, jei keičiant ar pildant Aprašą po paraiškos finansuoti iš Europos Sąjungos struktūrinių fondų lėšų bendrai finansuojamą projektą (toliau – paraiška) pateikimo ir Sutarties sudarymo bus patvirtinta naujų ir (arba) nustatyta papildomų reikalavimų, sąlygų, mokymų išlaidų kompensavimo dydžių ar nauja mokymų kompensavimo tvarka, jų laikysis teisės aktų nustatyta tvarka;
      2. kad informacija apie projektą (įmonės pavadinimas, įmonės kodas, numatomo suteikti finansavimo ir suteikto finansavimo dydis) būtų paskelbta viešai interneto svetainėje [www.invega.lt](http://www.invega.lt) ir ES struktūrinių fondų svetainėje [www.esinvesticijos.lt](http://www.esinvesticijos.lt);
      3. kad paraiškoje ir jos prieduose pateikti duomenys būtų apdorojami ir saugomi įgyvendinančiosios institucijos vidaus informacinėje sistemoje ir 2014–2020 metų Europos Sąjungos struktūrinių fondų posistemyje;
      4. teisės aktų nustatyta tvarka grąžinti nepagrįstai gautą mokymų išlaidų kompensaciją ar jos dalį, jei ji būtų gauta dėl klaidos, pateiktos neteisingos informacijos, atsiradusios neatitikties privalomiems reikalavimams ar sąlygoms ar kitų teisės aktais nustatytų priežasčių pagal įgyvendinančiosios institucijos rašytinį pareikalavimą per nurodytą terminą. Grąžinimas vykdomas Finansinės paramos ir bendrojo finansavimo lėšų grąžinimo į Lietuvos Respublikos valstybės biudžetą taisyklėse, patvirtintose Lietuvos Respublikos Vyriausybės 2005 m. gegužės 30 d. nutarimu Nr. 590 „Dėl Finansinės paramos ir bendrojo finansavimo lėšų grąžinimo į Lietuvos Respublikos valstybės biudžetą taisyklių patvirtinimo“ nustatyta tvarka.
   8. Projekto vykdytojas turi informuoti įgyvendinančiąją instituciją raštu, jei projekto vykdymo metu jo (juridinio asmens) vadovas, ūkinės bendrijos tikrasis narys (-iai) ar mažosios bendrijos atstovas, turintis (-ys) teisę juridinio asmens vardu sudaryti sandorį, ar buhalteris (-iai) arba kitas (-i) asmuo (asmenys), turintis (-ys) teisę surašyti ir pasirašyti pareiškėjo ir (arba) projekto vykdytojo apskaitos dokumentus, įgijo ar turi neišnykusį arba nepanaikintą teistumą arba dėl pareiškėjo ir (arba) projekto vykdytojo (juridinio asmens) per paskutinius 5 metus buvo priimtas ir įsiteisėjęs apkaltinamasis teismo nuosprendis už dalyvavimą bendrininkų grupėje, organizuotoje grupėje, nusikalstamame susivienijime, jų organizavimą ar vadovavimą jiems, kyšininkavimą, prekybą poveikiu, papirkimą, piktnaudžiavimą, tarnybos pareigų neatlikimą, sukčiavimą, turto pasisavinimą, turto iššvaistymą, turtinės žalos padarymą apgaule, turto sunaikinimą ar sugadinimą, neteisėtą praturtėjimą, kontrabandą, muitinės apgaulę, neteisėtą disponavimą akcizais apmokestinamomis prekėmis, neteisėtą prekių ar produkcijos neišvežimą iš Lietuvos Respublikos, neteisėtą vertimąsi ūkine, ekonomine, finansine ar profesine veikla, neteisėtą juridinio asmens veiklą, svetimo prekių ar paslaugų ženklo naudojimą, apgaulingą pareiškimą apie juridinio asmens veiklą, mokesčių nesumokėjimą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, skolininko nesąžiningumą, nusikalstamą bankrotą, netikros elektroninės mokėjimo priemonės gaminimą, tikros elektroninės mokėjimo priemonės klastojimą ar neteisėtą disponavimą elektronine mokėjimo priemone arba jos duomenimis, neteisėtą elektroninės mokėjimo priemonės ar jos duomenų panaudojimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, apgaulingą ar aplaidų apskaitos tvarkymą, nusikalstamu būdu gauto turto įgijimą ar realizavimą, nusikalstamu būdu įgytų pinigų ar turto legalizavimą, netikrų pinigų ar vertybinių popierių pagaminimą, laikymą arba realizavimą, dokumento suklastojimą ar disponavimą suklastotu dokumentu, antspaudo, spaudo ar blanko suklastojimą, dalyvavimą kokioje nors kitoje neteisėtoje veikloje, kenkiančioje Lietuvos Respublikos ir (arba) ES finansiniams interesams (šis apribojimas netaikomas įstaigoms, kurių veikla finansuojama iš Lietuvos Respublikos valstybės biudžeto ir (arba) savivaldybių biudžetų, ir (arba) valstybės pinigų fondų).
   9. Projekto vykdytojas turi informuoti įgyvendinančiąją instituciją raštu, jei projekto vykdytojui, kuris kaip darbdavys leido dirbti asmenims nelegaliai, pradėtas taikyti apribojimas 5 ateinančius metus nuo nelegalaus įdarbinimo nustatymo dienos skirti jam (pareiškėjui ir (arba) projekto vykdytojui) ES finansinę paramą, Europos ekonominės erdvės ir Norvegijos finansinių mechanizmų, 2007–2012 metų Lietuvos ir Šveicarijos bendradarbiavimo programos finansinę paramą.
   10. Projekto vykdytojas įsipareigoja įgyvendinančiajai institucijai pateikti informaciją apie kiekvieno darbuotojo, kurio mokymosi išlaidos buvo kompensuotos (projekto dalyvio), pasiektą rezultatą praėjus 28 dienoms nuo jo paskutinių mokymų per kompensacijos laikotarpį pabaigos datos (dalyvavimo projekto veiklose pabaigos). Informacija pateikiama svetainėje www.invega.lt. atsakant į nurodytus klausimus arba, esant techninėms galimybėms, tiesiogiai interaktyviai per „e-platformą“.
   11. Įgyvendinančioji institucija vienašališkai gali nutraukti Sutartį šiais atvejais:
       1. kai nevykdomos ar pažeidžiamos kompensavimo sąlygos, nurodytos Aprašo IV skyriuje, ar nustatoma, kad projekto vykdytojas ar mokymų teikėjas neįvykdė prisiimtų įsipareigojimų ar pažeidė Sutartį;
       2. kai projekto vykdytojas yra restruktūrizuojamas, bankrutuojantis ar likviduojamas;
       3. kai projekto vykdytojas prašo nekompensuoti mokymų išlaidų dalies už visus darbuotojus;
       4. kai nustatomas pažeidimas dėl Sutarties ir ES ar Lietuvos Respublikos teisės aktų nustatytų reikalavimų ir sąlygų laikymosi;
       5. kai buvo nustatyta, kad pagal Lietuvos Respublikos bei ES teisės aktų nustatytas valstybės pagalbos teikimo taisykles atitinkama pagalba negali būti teikiama;
       6. kai nustatoma, kad paraiškoje pateikti patvirtinimai ar pateikti duomenys yra neteisingi ir per įgyvendinančiosios institucijos nurodytą terminą atitinkami trūkumai nėra pašalinami.
   12. Sutartis automatiškai nutrūksta (t. y. sprendimas dėl Sutarties nutraukimo nepriimamas ir nesiunčiamas projekto vykdytojui) kai per visa kompensacijos laikotarpį, nurodytą Sutarties 4.1 papunktyje, nė vienas projekto vykdytojo darbuotojas nesimokė, t. y. nevykdė veiklų nurodytų Aprašo 10 punkte.
3. **Projektui skirtos finansavimo lėšos**
   1. Projekto tinkamų finansuoti išlaidų suma bus apskaičiuojama pagal Lietuvos Respublikos ūkio ministro įsakymu įgaliotos įstaigos teikiamas ataskaitas apie projekto vykdytojo darbuotojo, dėl kurio buvo atsiųsti atskiri prašymai kompensuoti mokymų išlaidų dalį (toliau – darbuotojas), dalyvavimą mokymuose, ir pagal iš Valstybinio socialinio draudimo fondo valdybos prie Socialinės apsaugos ir darbo ministerijos gaunamą informaciją apie darbuotojo atitiktį Aprašo IV skyriaus reikalavimams.
   2. Projekto vykdytojui Sutarties galiojimo laikotarpiu skiriama iki 4 500 Eur (keturių tūkstančių penkių šimtų eurų) projekto finansavimo lėšų Sutarties 3.1 papunktyje nurodytoms projekto tinkamoms finansuoti išlaidoms apmokėti. Maksimali finansavimo suma bei kitos projekto finansavimo sąlygos nurodomos sprendime dėl projektui nustatyto finansavimo dydžio. Atskiri mokėjimai kiekvienam darbuotojui sudaro:
      1. jei pareiškėjas yra labai maža, maža arba vidutinė įmonė, – 80 proc. pagal Aprašo 2 priede nurodytą fiksuotąjį įkainį apskaičiuotų mokymų išlaidų. Pareiškėjas privalo prisidėti prie projekto finansavimo ne mažiau nei 20 proc. mokymo išlaidų;
      2. jei pareiškėjas yra didelė įmonė, – 70 proc. pagal Aprašo 2 priede nurodytą fiksuotąjį įkainį apskaičiuotų mokymo išlaidų. Pareiškėjas privalo prisidėti prie projekto finansavimo ne mažiau nei 30 proc. mokymo išlaidų;
      3. jei pareiškėjo darbuotojas yra neįgalusis, pareiškėjui gali būti papildomai suteikta 10 proc. pagal Aprašo 2 priede nurodytą fiksuotąjį įkainį apskaičiuotų mokymų išlaidų didžiausios finansuojamosios dalies už neįgalųjį darbuotoją su sąlyga, kad tai neviršys 90 proc. pagal Aprašo 2 priede nurodytą fiksuotąjį įkainį apskaičiuotų mokymų išlaidų.
   3. Projekto vykdytojas įsipareigoja mokymų teikėjui apmokėti 100 proc. mokymų išlaidų. Projekto vykdytojui sumokėjus už mokymus ir laikantis visų įsipareigojimų pagal Sutartį, projekto vykdytojui yra kompensuojama dalis jo patirtų išlaidų, vadovaujantis Sutarties 3.2 papunkčiu.
   4. Projekto vykdytojas įsipareigoja iš savo lėšų apmokėti Sutarties 3.1 papunktyje nurodytas projekto tinkamas finansuoti išlaidas, kurios nėra apmokamos Sutarties 3.2 papunktyje nurodytomis lėšomis, ir visas tinkamumo finansuoti reikalavimų neatitinkančias projekto išlaidas.
   5. Jei Sutarties 3.2 papunktyje nurodyta suma skaičiais neatitinka sumos žodžiais, teisinga laikoma suma žodžiais.
4. **Projekto veiklų įgyvendinimo pradžia ir pabaiga**
   1. Visos projekto veiklos turi būti įvykdytos per kompensacijos laikotarpį, t. y. per 12 (dvylikos) mėnesių laikotarpį nuo Sutartyje ir sprendime dėl projektui nustatyto finansavimo dydžio nurodytos datos.
   2. Visos su projekto įgyvendinimu susijusios tinkamos finansuoti išlaidos turi būti patirtos ne anksčiau kaip nuo Sutartyje ir sprendime dėl projektui nustatyto finansavimo dydžio nurodytos dienos iki Sutarties 4.1 papunktyje nurodyto laikotarpio pabaigos ir apmokėtos ne anksčiau kaip iki Sutartyje ir sprendime dėl projektui nustatyto finansavimo dydžio nurodytos dienos ir ne vėliau kaip iki Sutarties galiojimo pabaigos.*.*
5. **Mokėjimai**
   1. Projekto išlaidos apmokamos išlaidų kompensavimo būdu (įskaitant supaprastintą išlaidų apmokėjimą).
   2. Tinkamos finansuoti projekto išlaidos apskaičiuojamos ir apmokamos taikant fiksuotąjį vienos valandos vieno mokomo darbuotojo įkainį, kuris yra 7,39 Eur (septyni eurai ir trisdešimt devyni centai).
   3. Projekto vykdytojas įgyvendinančiajai institucijai neteikia projekto tinkamų finansuoti išlaidų patvirtinimo dokumentų, nes projekto dokumentus įgyvendinančiajai institucijai pateikia ūkio ministro įgaliota įstaiga. Jei po Sutarties pasirašymo paaiškėjus tam tikroms aplinkybėms lėšos projektui finansuoti pripažintos nesuderinamomis su ES bendrąja rinka, taip pat kitais Projektų taisyklėse nustatytais atvejais, projekto vykdytojas įsipareigoja šias lėšas grąžinti kartu su palūkanomis, kurias nustato Europos Komisija, kai teikiama neteisėta pagalba.
6. **Kitos sąlygos**
   1. Projekto vykdytojas neprivalo saugoti su projekto įgyvendinimu susijusių dokumentų*.*
   2. Projekto vykdytojas įsipareigoja į savo patalpas įsileisti Europos Audito Rūmų, Europos Komisijos, Lietuvos Respublikos finansų ministerijos ir tarpinių institucijų, Viešųjų pirkimų tarnybos, Lietuvos Respublikos valstybės kontrolės, Finansinių nusikaltimų tyrimo tarnybos prie Vidaus reikalų ministerijos, Lietuvos Respublikos specialiųjų tyrimų tarnybos, Lietuvos Respublikos konkurencijos tarybos ir įgyvendinančiosios institucijos įgaliotus asmenis ir suteikti galimybę susipažinti su informacija, susijusia su projekto įgyvendinimu.
   3. Projekto vykdytojas patvirtina, kad yra informuotas, kad informacija apie jį, kaip pareiškėją, trumpas projekto aprašymas, paraiškos kodas ir prašomų skirti finansavimo lėšų suma bus skelbiami ES struktūrinių fondų svetainėje www.esinvesticijos.lt.
   4. Projekto vykdytojas įsipareigoja sudaryti sąlygas įgyvendinančiajai institucijai Projektų taisyklių bei kitų projekto vykdymo bei patikros sąlygas reglamentuojančių teisės aktų nustatyta tvarka atlikti projekto patikrą vietoje, įskaitant tuos atvejus, kai projekto įgyvendinimo vieta yra projekto vykdytojo gyvenamoji vieta.
   5. Kitam ūkio subjektui perėmus teises į projekto vykdytojo įsipareigojimus, susijusius su mokymais, kurių išlaidų dalis yra kompensuojama pagal Sutartį, Sutartis netenka galios.

1. **Baigiamosios nuostatos**
   1. Sutartis įsigalioja nuo Sutartyje ir sprendime dėl projektui nustatyto finansavimo dydžio nurodytos datos ir galioja tol, kol Šalys įvykdo visus savo įsipareigojimus pagal šią Sutartį arba Sutartis nutraukiama.
   2. Kiekvieną kartą baigusi paraiškos vertinimą, įgyvendinančioji institucija su atrinktu pareiškėju sudaro Sutartį:
      1. kai yra gautas pareiškėjo pasirašytas popierinis dotacijos sutarties egzempliorius, sudarant dotacijos sutartį apsikeičiama sutarties egzemplioriais – projekto vykdytojo pasirašyta dotacijos sutartis lieka INVEGAI, o projekto vykdytojui išsiunčiamas įgyvendinančiosios institucijos kvalifikuotu elektroniniu parašu pasirašytas Sutarties egzempliorius;
      2. kai yra gauta pareiškėjo kvalifikuotu elektroniniu parašu pasirašyta sutartis, Sutartis sudaroma vienu egzemplioriumi – įgyvendinančioji institucija kvalifikuotu elektroniniu parašu pasirašo ir projekto vykdytojui išsiunčia abiejų šalių pasirašytą Sutartį.
   3. Projekto vykdytojo pateikta paraiška su priedais, taip pat sprendimas dėl projektui nustatyto finansavimo dydžio yra laikomi sudėtine šios Sutarties dalimi.
   4. Sutartis vykdoma vadovaujantis Lietuvos Respublikos ir ES teisės aktais. Šalių ginčai, kilę dėl jos vykdymo, sprendžiami teisme Lietuvos Respublikos įstatymų nustatyta tvarka.
   5. Šalys privalo viena kitą informuoti apie savo adreso, elektroninio pašto adreso ar kitų kontaktinių duomenų, kuriuos viena kitai nurodė šioje Sutartyje pasikeitimą. Šalis, neįvykdžiusi šio reikalavimo, negali pareikšti pretenzijų ar atsikirtimų, kad kitos Šalies veiksmai, atlikti pagal paskutinius jai žinomus duomenis, neatitinka Sutarties sąlygų arba ji negavo pranešimų, kurie buvo siųsti pagal šiuos duomenis.
   6. Įgyvendinančiosios institucijos adresas ir rekvizitai:

|  |  |
| --- | --- |
| **Juridinio asmens pavadinimas** | **Uždaroji akcinė bendrovė „INVESTICIJŲ IR VERSLO GARANTIJOS“** |
| Juridinio asmens kodas | 110084026 |
| Adresas | Konstitucijos pr. 7, Vilnius |
| Pašto kodas | 09308 |
| Telefonas | +370 5 210 7510 |
| El. paštas | mokymai@invega.lt |

* 1. Projekto vykdytojo adresas ir rekvizitai:

|  |  |
| --- | --- |
| **Projekto vykdytojo pavadinimas/vardas, pavardė** | *Nurodyti paraišką pateikusio juridinio asmens pavadinimą arba fizinio asmens, vykdančio ūkinę ir (arba) ekonominę veiklą, vardą ir pavardę* |
| Projekto vykdytojo kodas | *Nurodyti juridinio asmens kodą pagal Juridinių asmenų registro duomenis.* |
| Adresas | *PASTABA: nurodyti buveinės adresą, privaloma nurodyti ir pašto kodą* |
| Adresas korespondencijai | *PASTABA: nurodyti adresą korespondencijai; jei skiriasi nuo buveinės adreso, privaloma nurodyti ir pašto kodą* |
| Telefonas |  |
| El. paštas | *Nurodytas paraiškoje* |

1. **Šalių parašai**

|  |  |  |
| --- | --- | --- |
| 8.1.  Įgyvendinančiosios institucijos atstovas | 8.2.  Projekto vykdytojas arba projekto vykdytojo atstovas | |
| (pareigos) | (pareigos, jeigu galima nurodyti) | |
| (parašas) | (parašas) | |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (vardas, pavardė) | | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (vardas, pavardė) | |
|  | | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (atstovavimo pagrindas: įgaliojimas, prokūra, kt. (kai Sutartį pasirašo ne projekto vykdytojas ar projekto vykdytojo vadovas, prie sutarties turi būti pridedamas atstovo teisę pasirašyti Sutartį patvirtinantis dokumentas ar patvirtinta šio dokumento kopija) | |